open-index/open-wikipedia-markdown huggingface dataset:
沙林傑

**沙林傑**（Jerome David Salinger，）係美國作家，佢嘅作品《麥田捕手》係20世紀美國文學嘅經典作品之一。

## 生平
沙林傑喺紐約一個猶太富商屋企出世，喺15歲時就俾老竇送到賓夕凡尼亞州一間軍事學校。1936年沙林傑喺軍事學校畢業，1937年又俾做火腿進口生意嘅老竇送到波蘭學做火腿。沙林傑喺紐約嗰陣就開始向雜誌投稿，多數都係為咗賺錢，但間唔中都有好文章，當中包括《香蕉魚嘅好日子》。

二戰中斷咗沙林傑嘅寫作。1942年沙林傑從軍，1944年佢去歐洲戰場做反間諜工作。打仗嚇親沙林傑，佢之後寫咗幾本取材打仗嘅書。

1946年沙林傑退伍，返到紐約開始專心創作。佢嘅第一本長篇小說《麥田捕手》喺1951年出版，好成功，令佢一舉成名。之後嘅作品包括《法蘭妮與卓依》（1961年）、《舉高屋樑，木匠們》同《西摩簡介》（1963年）同埋收錄咗他寫嘅短篇古仔《九個故仔》（1953年），但係唔似《麥田捕手》咁成功。沙林傑擅長塑造早熟、出眾嘅後生形象。

《麥田捕手》獲得成功之後，沙林傑變得更孤僻。佢喺新罕布什爾州鄉下河邊小山附近買咗90幾英畝地，喺山頂上起咗間屋仔，過住隱居嘅生活。佢雖然未放棄過寫作，但喺1951年之後，就好少公開出版自己嘅作品。後期作品亦越來越傾向東方哲學同禪宗。

1999年，沙林傑喺34年無發表任何作品後終於發表咗新長篇小說《哈普沃茲16，1924》。《哈普沃茲16，1924》最早是以短篇形式出現喺1965年《紐約時報》。沙林傑將這本作品授權一間細出版公司，但是到依家佢嘅作品都未出版。

## 個人生活
沙林傑喺歐洲期間曾經同個女醫生結婚，但冇耐就離婚。1953年佢同一個叫克萊爾道格拉斯（Claire Douglas）女學生相識，兩人後來喺1955年結婚，但之後又離婚。1972年沙林傑喺一本雜誌見到一個叫喬伊斯梅納德（Joyce Maynard）嘅耶魯大學女學生嘅文章同埋相，即刻俾佢吸引，兩人開始通信，份關係喺十個月之後就冇咗。

2000年，沙林傑同第二任老婆道格拉斯嘅女瑪格麗特沙林傑出版咗《夢的守望者：一本回憶錄》。書裏面佢披露咗好多沙林傑不為人知嘅秘密，例如沙林傑成日飲自己嘅尿、好少同克萊爾做愛，唔畀佢探親友咁。

## 睇埋
* 美國文學

## 參考

## 出面網頁
* 哈普沃茲16，1924（中文版） - 沙林傑1965年發表嘅短篇小說（唔係佢喺1999年發表嘅長篇小說）
* 沙林傑紀念館
軸心國

**軸心國**係指喺1940年9月三國同盟條約簽咗之後，由納粹德國、大日本帝國同意大利王國組成嘅軍事同盟，喺第二次世界大戰期間，對抗以美國、蘇聯、英國、法國同中華民國為首嘅同盟國。除咗德、日、意三國，重有唔少國家係軸心國嘅成員。

## 參與嘅國家

### 三國同盟條約嘅成員
* 大日本帝國
* 納粹德國
* 意大利王國


Greater Asian Co-prosperity sphere (orthographic projection).svg
Image:NS administrative Gliederung 1944.png
Image:Kingdom_of_Italy_1942_with_provinces.svg


### 其他主要參與國家
* 匈牙利王國
* 羅馬尼亞王國
* 保加利亞王國


Image:Hungary map 1941.png
Image:Romania1941.png
Image:Map of Bulgaria during WWII.png


### 協助軸心國嘅國家
* 芬蘭 (直到1944年)
* 伊拉克 (直到1941年)
* 泰國 
* 聖馬力諾

### 喺軸心國控制下嘅傀儡
* 大滿洲帝國
* 汪精衛政權
* 斯洛伐克
* 維琪法國
* 克羅地亞獨立國
* 塞爾維亞救國政府
* 黑山王國
* 緬甸國
* 波希米亞和摩拉維亞保護國
*希臘國
*蒙疆聯合自治政府


Image:Manchukuo map.png
Image:France map Lambert-93 with regions and departments-occupation.svg
Image:Slovakia1941 02.png
Image:Ndh 1941.png
Image:Serbia1941 1944 01.png
Image:Montenegro during ww2.png
金銀衣紙

**金銀衣紙**查實係金、銀、衣紙，係唐人燒畀先人響冥府用嘅。金同銀，係響黃紙中間，貼塊金或銀。而衣紙係畀神靈同先人嘅衫。

## 參攷
*《啟福閣風水專題篇》

類:死
類:祭
興華邨

**興華邨**係香港一個公共屋邨，位於東區柴灣，分做**興華（一）邨**同埋**興華（二）邨**。

興華（一）邨喺柴灣環翠道11號，總共有3座樓，1999年入伙；而興華（二）邨喺環翠道18號，一共有7座樓，1976年入伙。

## 史
興華（一）邨前身係徙置區，叫做興華新區，喺1971年落成。喺1974年，房委會改晒興華（一）邨啲樓嘅名，直到1995年清拆重建。重建後嘅興翠樓，原本打算當居屋咁賣，名為興翠苑，但係政府停售居屋政策，房委會決定將興翠苑改做公屋用途，樓宇名稱亦將「苑」字改番做「樓」字。

興華（二）邨就喺1976年落成。嗰年2月1號由於愛秩序灣旁嘅木屋區，有接近3,000人受災，政府為咗儘早安置災民，興華（二）邨嘅豐興樓同裕興樓都提早六個禮拜落成。

## 樓

## 參考




## 連出去

*房委會興華（一）邨資料
*房委會興華（二）邨資料
*建設及建築物 － 房委會早期公共屋村（香港地方）
*徙置大廈及政府廉租屋村等問題（香港地方）
*徙置大廈及政府廉租屋村等問題（香港地方）
*公屋變居屋、居屋變公屋（香港地方）
約瑟芬博阿爾內

**約瑟芬博阿爾內**（，原名**Marie Josèphe Rose Tascher de La Pagerie**，）係法蘭西第一帝國皇帝拿破崙第一個老婆，亦係第一個法蘭西第一帝國皇后。

佢喺馬提尼克出世，1779年去咗法國同Alexandre de Beauharnais結婚，有一仔一女。Alexandre de Beauharnais喺1794年法國大革命嘅恐怖統治期間被送上斷頭台。

1796年，佢同拿破崙結婚，冇仔女。1804年佢成為法蘭西第一帝國皇后，1810年因為拿破崙冇皇位繼承人而同拿破崙離婚。

1814年，約瑟芬死於肺炎。

## 出面網頁

類:皇后
泄蘭街

**泄蘭街**（**Zetland Street**）係香港一條行人街道，係新世界大廈北邊嘅一條後巷，係由港燈雪廠街泄蘭街電站，去中環皇后大道中中建大廈嘅捷徑。因為條街有梯級，所以汽車同輪椅都唔可以走捷徑。

## 個名
以前呢度有座建築物，叫雍仁會館（Zetland Hall），直譯係「泄蘭會館」，即係共濟中心（Masonic Centre），直譯係「石匠中心」），係香港共濟會總部。

## 附近
*安蘭街
*置地文華東方酒店
金亨俊

**金亨俊**（，拼音：Kim Hyung Joon；）係南韓歌手，亦係SS501成員，年紀最細。SS501之內，佢同許永生、金奎鐘三人小組，合稱許金金，推出過迷你專輯U r Man。

佢細佬係前U-KISS成員阿倫‧起範。

## 出面網頁
*
太平山街

**太平山街**（**Tai Ping Shan Street**）係香港島太平山嘅一條街，嚮必列者士街、四方街同普仁街之間。係一條行車嘅馬路。

太平山街嚮中西區舊區，嗰度啲樓多數都係6層高嘅唐樓，都有幾十年歷史，樓下係街鋪，做士多或者工場嘅多，不過有西人鍾意租嚟做寫字樓或者美術設計室咁。

## 史
喺香港開埠初期，英國人嚮水坑口上岸並佔據香港島，駐軍大笪地遺址。大量華人聚居喺呢度，人口眾多，產生治安同衛生問題。1894年，太平山街一帶鼠疫流行，死者眾多，喺一個月內就死咗450幾人。香港政府喺疫症期間封閉太平山街民居，立例收回土地，清拆後起咗卜公花園；同埋推行病理研究，開辦病理學院。

## 附近
*觀音廟
*百姓廟
*民建聯上環辦公室
*成記茶餐廳
*卜公花園
*差館上街
綿羊

**綿羊**（，學名：***Ovis aries***），係哺乳綱、偶蹄目、牛科、羊亞科、羊族、羊屬嘅一種動物，亦係人類家畜之一。

佢係有毛嘅四腿反芻動物，係羊毛嘅主要來源。原來係北半球山區產物，同山羊唔同之處在於體形較為肥，體毛密，頭短。

## 起源
原產喺亞洲中部同西南部，大約6000—1,1000年前就畀人類馴化。

## 品種
* 小尾寒羊
* 杜泊綿羊
* 無角陶賽特羊
* 夏洛萊羊
* 德國美利奴羊
* 考力代羊
* 羅姆尼羊
* 林肯羊
* 薩福克羊

## 文化
* 西方十二星座入面白羊座排名第一位。所謂「白羊」就係指綿羊公。
* 粵語入面「綿羊仔」多數指一種細型嘅電單車。

## 用途
羊奶、羊毛、羊肉都有好高嘅經濟價值。喺一啲國家例如澳洲、新西蘭、烏拉圭、阿根廷地位都相當重要。

## 註

## 出面網頁
* List of sheep breeds - 英文 Wikipedia 嘅羊嘅品種一覽。
林輝

**林輝**（**LAM Fai Fred**，）係香港社會運動者，時事評論員，註冊社工，係智庫「Roundtable Community」前總幹事，亦曾經係民間媒體香港獨立媒體編輯部成員，本土行動成員。而家係全職旅行專欄作家。

林輝亦係民主黨觀塘區議會啟業選區議員歐玉霞嘅社區主任，2007年1月24號歐玉霞得47歲就因癌死咗，歐玉霞嘅議席空缺喺同年5月20號進行補選，之後青年民建聯成員施能熊贏咗補選。

林輝有份組織同參加好多社會運動，包括保衛天星碼頭、皇后碼頭、反高鐵、反政改等等，而參與過嘅團體包括有香港獨立媒體、八十後反高鐵青年等等。佢同陳景輝成日俾人叫做「美點雙輝」。

## 早年生活
林輝父母都係印尼華僑，喺中國大陸讀書同埋經歷過文革。之後林輝父母移民嚟香港定居，期間喺觀塘基督教聯合醫院生咗林輝。之後搬到公共屋邨樂華邨住。

林輝長大後拎到香港嶺南大學社會科學學士、香港中文大學社會工作碩士。喺嶺南大學嗰陣，佢曾做過社會科學系會執委會嘅外務副會長、評議會主席同埋學生會代表會修章委員會主席，重同時發起反對喺嶺南大學好近嘅地方起私人住宅嘅「藍色行動」。重有，佢亦有參與反戰集會、七一遊行等社會運動。

## 出現過嘅媒體
*《經濟日報》〈新銳新論〉專欄作者、副刊〈香格里拉〉專欄作者
*《陽光時務周刊》〈人文地理〉專欄作者
*《am730》〈吹脹80後〉專欄作者
*《明報》評論版專欄作者、世紀版〈香格里拉〉專欄作者
*《新Monday》〈港保育〉專欄作者
*《NOW TV》《時事全方位》主持
*香港電台電台節目《第四代自爆》、《輕輕鬆鬆自由Phone》節目主持
*香港電台電視節目《做個健康快活人》、《香港故事（第十七輯）》節目主持
*香港數碼廣播有限公司大晒台《八十後今晚起義》、《網絡起義》、《八十後今晚打老虎》節目主持

## 參考

## 連出去
* 香格里拉（林輝網誌）
* 林輝的競選網誌（已停止更新）
司馬炎

**司馬炎**（；），字，係晉朝嘅開國皇帝。諡號，後世人又叫佢。

司馬炎世家，上幾世都係服侍魏國。亞爺司馬懿同亞爸司馬昭重係魏國有頭有面嘅大臣。266年司馬炎逼魏元帝曹奐退位，自己做皇帝，改國號「**晉**」。即位之後司馬炎派咗賈充、羊祜、楊濟、杜預、王濬南下消滅吳國，統一南北。

司馬炎統一天下之後，以為從此安寧，就將地方守衛兵加以撤除；同時實施占田法同課田法，企圖搞好經濟；但係司馬炎好鹹濕，滅吳之後，後宮妃嬪曾經多達萬人。290年因為「極意聲色，遂至成疾」，喺宮入面駕崩，在位廿六年。由太子司馬衷繼位，就係晉惠帝。

## 家庭
### 后妃
正史記載司馬炎後宮有過萬人，但留低到記錄嘅只係少數。

* 皇后楊艷 
* 皇后楊芷
* 貴嬪左棻
* 貴嬪胡芳
* 夫人諸葛婉
* 中才人王媛姬 
* 徐才人
* 趙才人
* 趙美人
* 李夫人
* 莊保林
* 陳美人
* 程才人

### 仔女
# 毗陵悼王司馬軌
# 晉惠帝司馬衷
# 秦獻王司馬柬
# 城陽懷王司馬景
# 城陽殤王司馬憲
# 東海沖王司馬祗 
# 始平哀王司馬裕
# 楚王司馬瑋
# 淮南忠壯王司馬允
# 新都王司馬該
# 清河康王司馬遐
# 長沙王司馬乂 
# 汝陰哀王司馬謨
# 成都王司馬穎
# 吳王司馬晏
# 勃海殤王司馬恢
# 晉懷帝司馬熾
# 代哀王司馬演

## 歷史評價
*《晉書》：帝宇量弘厚，造次必於仁恕；容納讜正，未嘗失色於人；明達善謀，能斷大事，故得撫寧萬國，綏靜四方。承魏氏奢侈革弊之後，百姓思古之遺風，乃厲以恭儉，敦以寡慾。有司嘗奏御牛青絲紖斷，詔以青麻代之。臨朝寬裕，法度有恆。高陽許允既為文帝所殺，允子奇為太常丞。帝將有事於太廟，朝議以奇受害之門，不欲接近左右，請出為長史。帝乃追述允夙望，稱奇之才，擢為祠部郎，時論稱其夷曠。

平吳之後，天下乂安，遂怠於政術，耽於游宴，寵愛後黨，親貴當權，舊臣不得專任，彝章紊廢，請謁行矣。爰至未年，知惠帝弗克負荷，然恃皇孫聰睿，故無廢立之心。復慮非賈后所生，終致危敗，遂與腹心共圖後事。說者紛然，久而不定，竟用王佑之謀，遣太子母弟秦王柬都督關中，楚王瑋、淮南王允並鎮守要害，以強帝室。又恐楊氏之逼，復以佑為北軍中候，以典禁兵。既而寢疾彌留，至於大漸，佐命元勛，皆已先沒，群臣惶惑，計無所從。會帝小差，有詔以汝南王亮輔政，又欲令朝士之有名望年少者數人佐之，楊駿秘而不宣。帝復尋至迷亂，楊後輒為詔以駿輔政，促亮進發。帝尋小間，問汝南王來未，意欲見之，有所付託。左右答言未至，帝遂困篤。中朝之亂，實始於斯矣。
*《晉門晉武帝》：漢貪金帛鬻公卿，財贍羸軍冀國寧。晉武鬻官私室富，是知猶不及桓靈。
*陳普：宮中擲戟又飛刀，謝玖兢兢命若毛。豈是君王輕社稷，天教熾業謝芳髦。
*鄧林：秋風銅爵曲池平，吳主宮娃滿掖庭。憑仗皇孫聰慧早，不知禍在夕陽亭。
*司馬光：實乃不世出之明君。
*《滿江紅》：承祖餘威。曹魏末、受禪稱帝。掃吳越，多方齊下，摧枯之勢。吳主兇殘民向背，晉公仁厚人歸幟。施仁政，創社稷榮繁。功難諱。世襲制，官僚繼。田與土，官伸擠。痛賣官鬻爵，竟奢豪氣。罷卻州兵難穩序，助長王勢終遭戲。嘆武帝，開國未幾年。皇權棄。

## 註
劉嬰

（孺讀餘；）係西漢末代皇帝。

## 生平
孺子嬰係漢朝皇室成員，係漢宣帝劉詢嘅玄孫、楚孝王劉囂嘅曾孫，喺佢兩歲嗰陣就俾外戚王莽拉佢嚟做皇帝。但係因為年紀太細，未有正式登基，純粹係皇太子。王莽嗌自己做，實際已經係皇帝，只係喺見孺子嬰嗰陣至話自己係臣。即係話，孺子嬰實際係傀儡。

8年，王莽將「攝皇帝」稱號改稱「假皇帝」；同年，王莽索性自己做皇帝，國號「新」，劉嬰就變成，長期游手好閒咁住喺宮入面。

王莽將年幼嘅劉嬰隔絕，任何人包括奶媽都唔准同佢談話，搞到劉嬰大個咗之後，連雞、牛、羊等動物都認唔到，知識面同細路仔冇分別。

25年2月，劉嬰喺王莽被殺之後俾人捉咗去，喺臨涇被立為皇帝。但一個月之後又俾人攻打，最後俾亂兵殺咗。

## 參考
* 《漢書》
戰神

《**戰神**》，又叫《**香港大災難**》，係台灣首套結合科幻同災難嘅電影。上映前，劇本原本用台北市西門町做戰場，重事先整咗西門町嘅模型，但交畀行政院新聞局審查劇情嗰陣，主管單位話「點可以擺西門町用嚟做外太空人到地球嘅場地！」。於是乎，製作人員唯有放棄西門町模型，改咗做香港至繼續拍。

套戲2000年代俾人挖返出來，由於劇情天馬行空，講關公保衞地球，所以又俾人叫《**關公大戰外星人**》。

## 大概
故事劇情講外星人入侵地球，關帝顯靈，保衞地球，故事揉合現代科學同神話故事，高低起伏，化成一部空前絕後嘅科幻災難片。

## 劇情
趙老先生係雕刻家，本身盲咗。佢一生一直喺度雕刻。雖則佢日日刻嘅，不過係嚿木頭，但就係佢心靈寄托。佢要一心一意，刻好關公像。過咗四年，佢一直唔停咁刻關公像，認為神像一整好，就會有無比神力。

之不過，佢個仔趙超羣，係科學家，成就傑出，所以頂唔順老竇成日刻神像，好似呆咗咁。所以雖然係兩父子，但思想南轅北轍。趙老先生嬲個仔咁大，送埋佢去讀書，竟然話返佢轉頭，所以兩父子有好大衝突。

某日，天空突然出現飛碟，外星人落嚟任意破壞，大家完全束手無策。與此同時，趙老先生吞埋最後一口氣，同神像點睛，心中所信嘅神力終於出現。最後，得到武聖關公顯靈，揸住青龍偃月刀下凡，雙方一輪激戰之後，關公力斬外星人，拯救萬民於水深火熱。

## 人物角色

## 香港數碼修復
香港電影導演彭浩翔，已經由台灣買咗呢套片嘅孤本，並且送去泰國用數碼修復，由於孤本太殘破，聲帶壞咗，所以會搵楊千嬅同余文樂重新配音。

## 註
天橋

**天橋**（）可以係：
*橋嘅一種
**行車天橋，喺交叉路口或交通繁忙線段上面架嘅橋
**行人天橋，畀人過馬路嘅橋
*時裝騷用到嘅天橋
*天橋驕子，美國一檔時裝設計真人騷節目
*天橋 (劇集)，香港亞視嘅劇集
*天橋區，中國山東濟南嘅區
*天橋街道，多處
*天橋鎮，多處
*天橋鄉，多處
*天橋土家族苗族鄉，中國貴州銅仁思南嘅民族鄉
*天橋社區，多處
*北京天橋，北京宣武區永定門內大街中段一帶街區嘅名，係處有當地市井特色嘅地區
*天橋劇場，北京嘅文化演出場所
*天橋立，喺日本京都府嘅自然景觀，日本三景之一
**天橋立站，喺天橋立景區附近嘅鐵路站
**天橋立鋼索鐵道，喺天橋立嘅鋼索鐵道
**天橋立温泉，喺京都府宮津嘅温泉
*智恩寺，喺日本京都府宮津嘅佛寺，山號「天橋山」
藍田公園

**藍田公園**（）係香港一公園同遊樂場，喺藍田碧雲道，五桂山邊，行政上歸觀塘區，1991年起好，起喺五二九雨災重災區舊址。設施有硬地球場、緩跑徑、健身徑，以及七人足球場、五人足球場。

## 設施
*露天廣場
*兒童遊樂場
*野餐區
*健身徑
*山頂觀景台

## 交通
*巴士
*小巴

## 附近
*德田邨及德田商場
*興田邨

## 事件
*活塞男案
青龍偃月刀

**青龍偃月刀**（讀：ching¹ lung⁴ yin² yuet⁶ do¹ 或 ching¹ lung⁴ yim² yuet⁶ do¹ ）係偃月刀嘅一種。根據文獻同埋出土文物，偃月刀喺宋朝開始出現，因重量關係，主要用嚟練習臂力，唔係用嚟打仗。

## 關羽同青龍偃月刀嘅關係
喺中國小說《三國演義》裏面，劉備嘅二弟關羽用嘅兵器，本書講青龍偃月刀重八十二斤(約等於依家16.5公斤)，又叫**冷艷鋸**。關羽用嚟斬咗了唔少武將，所以後世都叫青龍偃月刀做**關刀**。喺關羽被殺後，青龍偃月刀被東吳將領潘璋搶咗，後來，關羽嘅仔關興為父報仇，殺咗潘璋，搶番青龍偃月刀。所以，關羽同青龍偃月刀被認為相互象徵。

呢個應該係小說家諗出嚟，漢代同三國時期未有考古證明出現過呢種武器。
101斑點狗 (搞清楚)

**101斑點狗**可以係指：

* *[[第101隻斑點狗]]*，一本響1956年所由杜帝史密夫所寫嘅小說
* *[[寶貝歷險記]]*，一部1961年華特迪士尼嘅動畫電影
* ''101斑點狗''，一部由華特迪士尼響1996年嘅真人版電影
* *[[101斑點狗片集]]*，一套響1997-1998年嘅迪士尼電視片集
* *[[101斑點狗續集：倫敦大冒險]]*，一部1961年動畫電影之後嘅續集

## 睇埋
* *[[102斑點狗]]*，一部1996年電影之後嘅續集，響2000年11月推出
102斑點狗

《**102斑點狗**》（）係和路迪士尼喺2000年推出嘅真人同動畫戲結合長片，《101斑點狗》嘅續集。

電影裏面，庫伊拉又再企圖偷狗仔嚟整佢最好嘅皮草大衣。第一部演員之中只有格倫·克洛斯（Glenn Close）同埋蒂姆·麥克納尼（Tim McInnerny）有演呢齣戲。2001年4月3號同埋2008年9月16號又再一次發行呢部電影。

## 香港
呢部續集響香港宣傳嗰陣，租咗一啲隧道巴士102號線，響車身上賣廣告。不過套片落畫之後，印有廣告嘅車，就派去行其他路線，於是乎，馬路上就見「113斑點狗」、「170斑點狗」、甚至「5B斑點狗」嘅廣告，變成笑話。

## 出面網頁
* 電影官方網站
*
碧雲道

**碧雲道**（Pik Wan Road）係香港九龍觀塘區嘅一條路，靠住五桂山（以前叫黑鬼山）同埋照鏡環山，全長1.8公里，係藍田住宅區其中一條主幹道。而家高俊苑西面約200米嘅路段，早喺1960年代跟住高超道邨落成開始用，當時盡頭係一處山坡，重未連接到藍田，到咗1980年代計劃將藍田住宅區擴展到五桂山以西一帶，喺條件適合下，碧雲道順理成章大幅度延長到藍田東北部，成為觀塘區山上嘅其中一條主幹道。

由於需要遷就沿線嘅屋邨，道路設計上唔可以太迂迴，喺途經兩處較深嘅山谷（即澳景路同藍田公園附近）就用天橋，喺澳景路橋下發展做休憩公園，藍田公園附近就保持原貌。重有碧雲道依靠嘅兩座山後面，係當時調景嶺寮屋區同工廠，為咗令進一步改善當地交通，開闢咗一條新路連接到碧雲道嘅藍田（廣田邨）巴士總站，隨住將軍澳新市鎮發展，呢條路只能接駁到私人屋苑維景灣畔，需要起私家路設施，同碧雲道嘅交界處就向南移前咗200米左右。

座落喺碧雲道嘅德田邨喺1980年代末開始入伙，自此人口不斷增加，對公共交通需求亦越嚟越多。時至今日，駛經碧雲道嘅公共交通工具能夠直達香港島、九龍心臟地帶、香港國際機場同埋主要鐵路車站，深宵時份亦有提供服務。

## 事件
碧雲道公園嚮2008年8月6號深夜，發生活塞男案。

## 交匯道路
*高超道
*澳景路
*連德道

## 沿路建築物
*高俊苑
*廣田邨
*康栢苑
*康雅苑
*德田邨
*藍田公園

## 公共交通
*專利巴士：14B、16、88X、214、215X、216M、603、613、889、A26、E22P、N26、N216  
*專線小巴：24、24M、62S、63、63M、76A
*的士：過海的士站設喺廣田商場外

## 參考
*香港街道地方指南1989（通用圖書有限公司出版）

## 睇埋
*澳景路
*藍田（廣田邨）巴士總站
排球

**排球**運動，起源自美國，由美國麻省霍利奧克基督教青年會幹事威廉．摩根喺1895年2月9號發明。

最初，人係企喺網球場球網嘅兩側，將籃球膽托嚟托去，參賽人數同擊球次數都無限。比賽裏面網高1.98米，呢個就係排球嘅雛形。

1896年，喺美國春田體育專科學校舉行咗第一場公開比賽。初期，排球被叫做*Mintonette*（即係小網子咁解）。1896年，霍爾斯泰德教授根據比賽特點，建議改叫做*Volleyball*（即空中擊球咁解），變成咗今年國際通用嘅英文名，中文名就叫排球。當時用嘅正式比賽用波圓周25-27英寸（約63.5-68.8厘米），重量係9-12安士（大約255-346克）。而家國際比賽用嘅波，無論材料同製作方法都有好大改變，但波嘅規格重係同以前差唔多。

由1964東京奧運開始，六人制室內排球開始加入奧運項目大家庭，一直到而家。
五桂山

**五桂山**可以指：
*五桂山 (中山)，中國廣東省中山市同珠海市之間一座山脈
*五桂山區，中國廣東省中山市一個街道
*五桂山 (香港)，又叫黑鬼山，嚮香港西貢區，藍田同調景嶺之間
壹週刊

《**壹週刊**》（）係一本華文傳媒娛樂兼時事資訊秘聞雜誌，由於係每星期出一版次，所以又係叫做周刊。

《壹週刊》由壹傳媒創辦，嚮香港出版，便利店同報檔都有得賣。

《壹週刊》每次一書兩冊，一冊以時事政治為主題，另一冊專講娛樂圈八掛秘聞為主。

《壹週刊》用香港話寫字，常用字係包括激凸、怒炒、前後腳呢啲地道話同自創詞彙咁。

## 資料來源
*狗仔隊手法搵料
*收宣傳費約見人物專訪

## 歷史
1990年，黎智英搞咗本《壹週刊》，由於嚮香港出版多人睇，所以公司發展埋台灣市場（睇《壹週刊 (臺灣)》）。

不過，由2018年3月開始，壹週刊由紙上媒體轉型做網絡媒體。2021年6月23號，因為香港政府利用《國安法》凍結壹傳媒旗下多個銀行戶口，壹傳媒難以營運落去，壹週刊宣布停止營運。

## 參考

## 睇埋
*《東周刊》
*《奶週》
周澄

**周澄**（**Crystal Chow**，）係香港中文大學文化研究系3年級學生，學聯前秘書長（2009-2010），香港中文大學學生會前任外務副會長（2008-2009），支聯會青年組組員。周澄曾經做過公民黨2007年區議會選舉助選義工，嚮2010年同另外4個學聯前成員成立大專2012，佢出選新界東選區補選，挑戰梁國雄。

## 生平
周澄阿媽係編劇岸西。周澄讀過香港左派學校培僑中學，鍾意搞政治搞香港民主運動，2001年周澄入支聯會青年組，嗰時先15歲，又做埋執委；2004年立法會選舉時，幫七一連線助選。2006年，做支青組教育同出版幹事。周澄成日搞社會同政治運動。

2010年，佢亦代表大專2012參選立法會新界東補選，攞到17260票，係落選之中最多嗰個，僅次於梁國雄108927票 。

佢2010年6月底喺週刊自爆曾經做舞小姐，但係淨係做「金魚」（唔係「木魚」，睇得唔扑得）冇賣淫。做舞小姐嗰陣暱稱「大海無量」。80後反特權青年林輝同佢拍拖嗰陣就係佢晌夜總會做嗰陣，林輝話周澄絕對冇為客人提供性服務，淨係賣啤酒。件事曝光之後周澄照樣參加七一遊行，遊行期間佢強調自己無賣肉，又話做舞小姐係佢人生經驗，唔會話係做錯事。

事件曝光後，網上討論區個別網民幫周澄改咗個花名「民主舞女」。

## 參考

## 出面網頁

*
*周澄官方blog
鯉魚門

**鯉魚門**（；英譯***'，***'，***'，***'，****）係香港一海門，係維多利亞港近九龍灣東面出口，向東通出去大東門同佛堂門出南海。鯉魚門隔開香港島東部同九龍半島東部。

鯉魚門海道本身，佢兩岸嘅地都叫鯉魚門。

## 名

顧名思義，同鯉魚有關。

## 海道
鯉魚門係海門，水道較窄，兩面通海，洋面較闊。東面係將軍澳洋面，而西面係九龍灣洋面。英人到港初期，叫中環附近水域爲維多利亞港，之後港向伸到鯉魚門，所以家下係維多利亞港東界，係出入港嘅大門。

## 香港島
香港島鯉魚門，行政上屬東區，佢西面係筲箕灣同阿公岩，東面係杏花邨同柴灣。呢度曾經係香港海防要塞。喺第二次世界大戰嗰陣，香港保衞戰裏面，日軍曾經猛烈攻擊鯉魚門。要塞設施，後尾改做香港海防博物館，而原本嘅鯉魚門軍營，大部分就改做鯉魚門公園及度假村。

## 九龍

九龍鯉魚門，行政上歸觀塘區，喺油塘同三家村東南一帶。有時唔單止指海門岸邊，行政上，重會包埋三家村到調景嶺一帶，按時代唔同而變。鯉魚門以漁港出名，遊客來食海鮮，同香港仔咁出名。唔少外國遊客都會嚟試吓香港海鮮小菜。呢度一共有四條村，分別係嶺南新村、三家村、鯉魚門村同馬環村。旅客嚟到鯉魚門，除咗品嚐美味海鮮外，亦可以沿著大路去燈塔同鯉魚門天后廟呢啲歷史建築物遊覽，重可以近距離欣賞維多利亞港景色。

### 食
鯉魚門村，有超過百五年歷史。舊時，村民大部分耕田、打魚同採石。到咗1960年代，鯉魚門開始有酒家，慢慢變成為海鮮酒家集中地。

1992年，鯉魚門海鮮舖，首次舉辦鯉魚門海鮮節，推廣地道美食。時至今日，海鮮節已成為鯉魚門一年一度嘅盛事，喺呢個節日，唔單只有中國戲曲同舞獅表演，鯉魚門酒家亦有宣傳活動。

鯉魚門眾多海鮮酒家之中，除咗有加入新派海鮮食肆之外，重有老字號嘅海鮮酒家，人客可以去魚檔買海鮮到酒家煮。

## 行政分區
九龍方面，鯉魚門亦當係行政分區，地域有好大轉變。

香港開埠初期到1980年代初，因為將軍澳未填海，行政上鯉魚門版圖，比而家大，當中包括今日嘅調景嶺地區。

## 出名地點
香港島方面：
*香港海防博物館
*鯉魚門公園及度假村
*藍灣半島

九龍方面：
*三家村避風塘
*三家村
*鯉魚門村
*馬環村
*海濱小學
*鯉魚門天后廟

## 交通
### 主要交通幹道（九龍）
*鯉魚門海傍道
*鯉魚門道
*茶果嶺道
*欣榮街

### 主要交通幹道（新界）
*澳景路

### 公共交通
香港島方面：
*港鐵港島綫西灣河站，然後到西灣河渡輪碼頭搭街渡
*港鐵港島綫筲箕灣站，再搭的士或行路約30分鐘
*港鐵港島綫杏花邨站，再搭的士或行路約15分鐘
*港鐵港島綫柴灣站，再行20分鐘

九龍方面：
*港鐵觀塘綫觀塘站，去裕民坊出口搭九巴14B或者去協和街搭小巴  
*港鐵觀塘綫藍田站，轉車搭24號綠色專線小巴

*巴士
**九巴：14、14B、14X、62X、N216、259D、603
*專線小巴：76B

## 參考
* 張瑞威，《鯉魚門的歷史、古蹟與傳說》，華南研究資料中心通訊第20期，頁5-10，香港：香港科技大學華南研究資料中心，2000年7月

## 睇埋
*汲水門
*觀塘仔灣
*維多利亞港
*將軍澳
小行星帶

（，又叫**主小行星帶**，簡稱**主帶**）係一堆小行星，響太陽系火星同木星之間，散落成帶。呢帶嘅小行星，唔少質如岩石，多數直徑唔過一千米。因為小行星帶附近嘅木星同埋火星經已形成咗大型天體，佢哋嘅引力（尤其木星）導致小行星帶入面嘅星子唔能夠形成大星體。事實上火星兩粒衛星都係靠引力從小行星帶捕獲。小行星帶當中唯一嘅矮行星係穀神星。

## 參考
山頂

**山頂**可以係：
*頂峰，即係山嘅頂上面，通常每座山都有山頂
*扯旗山頂，香港嘅「山頂」多數指香港香港島嘅呢個山頂
**爐峯峽，狹義上嘅山頂範圍，但未算係最頂
**山頂站，香港山頂纜車喺扯旗山爐峯峽嘅總站
**山頂 (選區)，香港區議會選區
馬屁文人

**馬屁文人**，係鐘意拍馬屁嘅文人。文人指係寫文章嘅專欄作家，佢地有啲冇獨立思考，跟紅頂白，模拜錢同名利，寫專欄歌頌權貴。

## 睇埋
*鱔稿
香港魯警

**香港魯警**，又叫**山東差**，一般係講嚟自中國山東，特別係威海衛嘅香港警察。

## 史
1922年，香港警察第一次喺山東招請警察嚟香港執勤，並且喺1949年，亦即係中華人民共和國成立之後，停止喺山東招請警察。但有部分祖籍山東嘅警察，喺1950年至抵達香港。

英國人喺威海衛請差人嘅原因，一方面威海衛租借畀英國，另一方面，英國人發現山東人體型高大健碩，民風純樸，所以請大批壯丁嚟香港做警察。

## 請人
通常到山東請人嗰陣，會由一位外籍警員，同埋兩三位本地教官，再加一位識山東話同英文嘅翻譯去到當地請人，要求係身高有五呎七吋，重要體格健碩，據掌故文獻講，外籍教官會摸申請人隻手，手粗通常會比較容易申請成功。之後，就會喺當地受訓，然後嚟香港執勤。而學歷，就無特定要求，只係讀咗三年書都得。

## 待遇
由於魯警唔識英文同廣東話，所以佢哋有自己嘅警號，以及有專門服待佢哋嘅廚師。每服務三年，就可以放大假三個月，方便返鄉下探親，有好多重要順便喺鄉下娶埋老婆嚟香港。喺1950年，新嚟嘅警員，月薪有120蚊港紙。

雖然魯警唔識英文，但不少人都熱衷學英文，日後重因此晉升到警長。

## 邊度執勤
最初魯警被派到新界偏僻地區、交通部、港島山頂警區，同一啲英國商船執勤。佢哋駐守山頂，因為本地華籍警察唔識英文，而外籍人士比較鍾意性格單純，又體格大隻嘅魯警。而佢哋體格比較好，亦適合喺來往香港同中國大陸之間嘅英國商船上駐守，擔任保安工作。

後嚟，呢啲魯警重喺郵政局、立法局、港督府以至衝鋒隊執行任務。

## 考
小農社會

**小農社會**係陶傑喺《光明頂》道提出，指一個社會或者社區，當地人以農夫種田、看牛、養豬、捉魚為主，鄉下人唔使關心外面嘅時事。日出開工，日落收工就得。陶傑認為，香港有啲人好似鄉下佬咁，唔文明、思想封閉、守舊、粗魯、冇紀律、嚮公眾場合講嘢大聲。

## 睇埋
*小農DNA
*大陸人
*香港人
*臺南人
*韓農

## 參考
*商台《光明頂》節目內容
*陶傑報紙雜誌專欄

## 註
Sound bite

**Sound bite**，又叫做**生跛**，係一個新聞、政論或者活動、宣傳、事件中，受訪者或者發言人，即席講咗一大堆說話，當中都有一句最精采、最有代表性、最經典嘅短句。Soundbites會被傳媒編輯搵出嚟，作為新聞報告嘅標題，吸引讀者同觀眾注意力。

## 例子
*李嘉誠話：將軍澳空氣「心曠神怡」
*梁兆基話：我唔係股神
*陳馮富珍話：我餐餐都有食雞
*唐英年話：而家班友吊吊揈喺街度。
黃世澤

**黃世澤**（**Martin Oei**，）係香港時事評論員。為亞斯伯格症自閉症患者。香港出世，屋企係印尼唐人，信天主教，有英國護照。黃世澤做過香港中文大學政治及行政學系兼職講師。同自治派嘅林忌友好。2017年9月，黃世澤於社交網站透露自己已移居德國。佢而家住喺德國。

## 學歷
*金文泰中學
*香港中文大學政治與行政學系

## 做過
*南華早報SCMP集團
*成報
*商業電台 - 《光明頂》
*香港電台 - 《五稜鏡》

## 作品
*《網絡經濟危與機》（與廖振華、梁嘉銳、鄒崇銘合著，香港：網上頻道有限公司，2000年，ISBN 978-9628595525）
*《科技浪潮下的美麗新世界？——科技分隔、貧富不均與全球化》（香港：樂施會，2003年，ISBN 978-9626640135）
*《天神村南洋政治》（香港：圓桌精英有限公司，2011年，ISBN 978-9881545497）

## 發表文章地方
*台灣自由時報
*新加坡聯合早報

## 政治觀點
佢立場支持本土派，對中國共產黨抱有強烈批判態度，但喺2016年香港立法會選舉都有支持一啲民主派候選人。佢亦曾經多次批評中文維基百科，認為佢哋啲內容同管理層都偏幫中國共產黨；又批評維基媒體基金會無處理喺中文維基百科嘅五毛黨。對於中共政府不時批評一啲異見人士（例如李柱銘、羅冠聰）係漢奸嘅時候，佢有時會引用中華蘇維埃共和國嘅成立以及江澤民、毛澤東割地等歷史，提出中國共產黨先係漢奸嘅觀點。

佢又關注YouTube言論審查爭議，指自己係受害人，YouTube入面對一啲批評中共嘅內容會「黃標」，質疑YouTube係咪有國國安喺入面。

另外，佢亦對核電持保留態度，認為台海兩岸唔適合有核電廠。

對於武漢肺炎大爆發，佢主張係中國政府嘅責任，又主張武漢肺炎應該叫做習氏肺炎，意思係世界政府應該搵習近平算帳。

最近有人指出懷疑黃世澤係中共特工，甚至懷疑黃世澤受到習近平嘅直接指揮，理據係佢之前對反對中共嘅香港人做出各種缺德行為，包括口罩騙局、各種錯誤國際政治局勢預測、屈人係五毛之後拒絕為屈人行為道歉(最少有兩人被黃世澤列入五毛list之後受到政治迫害)等。

## 參考


## 出面網頁
*黃世澤寫過的文章

類:金文泰中學舊生
張中行

**張中行**（），原名**張璿**，字**仲衡**，個名參考《尚書》改嘅。佢係河北香河屯鎮人，係中國近代文人、哲學家，散文家。

1935年，張中行嚮北京大學中國語言文學系畢業，教過天津南開中學、保定中學、貝滿女中，做過《現代佛學》主編。之後教過北京大學。解放後做人民教育出版社編輯。朋友季羨林話佢係「高人、逸人、至人、超人」。

1930年，張中行曾經跟才女楊沫同居，生咗1仔1女，之後又分手。楊沫作咗一本小說《青春之歌》，入面有個反面人物余永澤，同張中行好似。文化大革命期間張中行受到牽連。

## 著作
張中行認為《順生論》係自己最重要嘅作品。

*《文言津逮》福建教育出版社
*《作文雜談》人民教育出版社
*《佛教與中國文學》安徽教育出版社
*《負暄瑣事》黑龍江人民出版社
*《文言與白話》黑龍江人民出版社
*《負暄續話》黑龍江人民出版社
*《禪外說禪》黑龍江人民出版社
*《詩詞讀寫叢話》人民教育出版社
*《順生論》中國社會科學出版社
*《負暄三話》黑龍江人民出版社
*《橫議集》經濟管理出版社
*《月旦集》經濟管理出版社
*《流年碎影》中國社會科學出版社
*《散簡集存》中國社會科學出版社
*《望道雜纂〈順生論〉外編》群言出版社
*《說八股》（同啟功、金克木合著）中華書局
*《說夢草》北京師範大學出版社
*《北京的痴夢》北京出版社
*散文《自嘲》，做過2010年香港中學會考中文科內容

## 參考資料
立水橋路

**立水橋路**（）係中國北京嘅五條南北走向馬路，喺昌平區天通苑，北到太平莊北路，南至西下清河邊。再向南可以行入北京城。

## 交通
*北京地鐵5號線立水橋站

## 參考

類:北京道路
類:昌平區
朝陽區

**朝陽區**可以係：

*朝陽區 (北京)，中國北京市一個市轄區。
*朝陽區 (長春)，中國吉林省長春市一個市轄區。
北京城

**北京城**，係大明同大清首都嘅城池，由宮城、皇城、內城、外城組成，硬件包括城牆、城門、瓮城、角樓、敵台、護城河咁。

## 睇埋

*北京皇城
*故宮
*元大都
*北京城牆
*北京城門
比武招親

**比武招親**，係一種武俠世界嘅招親方式之一，女方設開擂台，邀請公眾參選，候選人以武功最好獲得婚約。嚮金庸小說《射鵰英雄傳》中，穆念慈比武招親，由楊康勝。

## 睇埋
*武林外傳
*仙劍奇俠傳
999

**999**係998同1000中間嘅自然數，係十進制入面最大嘅三位數字。

## 睇埋
* 999 (搞清楚)
車輪戰

**車輪戰**，係一種比武戰略，事主遇上兩個以上嘅對手輪流攻擊，好似車輪轉動咁，鬥耐力、鬥戰鬥力、鬥時間多。事主除非可以好似葉問咁，以一敵眾，或者一走了之，如果唔係，都係遲早輸梗。

輸，係因為事主冇得休息，回氣時間少，而對方人多勢眾有大把時間。
按金

**按金**，又叫做**保証金**，中國大陸叫**押金**，係合約條款，由一方畀，可以日後退返，如果指某啲事件唔會，或者發生咗，扣錢賠償對方損失之後。

## 例子
*租單車按金
*保釋金
*租屋按金
*以前去士多買嘢飲嘅「按樽」，攞個樽返去士多就可以攞返按金。
岸西

**岸西**，原名**何碧雯**，係香港嘅電影編劇同導演，喺澳門出世。

## 讀書
佢讀過元朗崇德學校，後嚟轉讀拔萃女書院，中六未讀完就退咗學。

## 家庭
佢有個女叫周澄，係2010年香港立法會補選新界東候選人。

## 作品
### 導演

### 編劇

## 攞獎
### 攞到嘅獎

### 被人提名

## 參考資料
維多利亞壹號

《**維多利亞壹號**》（英文片名：**Dream Home**）係852電影公司首套港產片，2010年5月首影，由彭浩翔導演，陳子聰、何超儀、梁啟緣監製，由何超儀、陳奕迅主演，鮑起靜、曾國祥、葉璇、周俊偉、麥浚龍、徐少強、盧海鵬、單立文、駱應鈞參演。

《維多利亞壹號》備受國際關注，入圍多個歐美電影節，分別成為意大利烏甸尼斯遠東電影節嘅開幕影片、荷蘭阿姆斯特丹CinemAsia電影節嘅開幕影片，更入圍美國Tribeca電影節、悉尼國際電影節等。

## 簡介
女主角（鄭麗嫦）細個嗰時住好窄嘅唐樓，好想快啲大個，之後賺錢，買屋畀屋企人住。點知自己間舊樓俾發展商拆咗，起豪宅 - **維多利亞壹號**。鄭麗嫦希望買返間，所以佢搏命打工，做埋兼職，甚至偷公司資料賣畀人，好辛苦先賺到首期，落訂，點知2007年，香港樓市急升，對方業主撻佢訂兼封盤。鄭麗嫦從此知道，努力賺錢都唔可以上到車。鄭麗嫦把心一橫，報仇連環殺人。 

## 出面網頁
*官方網址
*youtube: 何超儀 《維多利亞壹號》 
*youtube: 明星．潮人力讚《維多利亞壹號》好好睇!
運輸及房屋局

**運輸及房屋局**（，**THB**），係中華人民共和國香港特別行政區政府嘅決策局之一，負責香港海、陸、空交通，同埋物流同房屋政策。2022年7月1號開始，運輸及房屋局被分拆成運輸及物流局同房屋局，亦係香港嘅政府史上最後一任局長為陳帆。

## 歷任首長

## 出面網頁
* 香港特別行政區政府 運輸及房屋局
THB

**thb**係拉丁字母，可以指：

*運輸及房屋局（Transport and Housing Bureau減筆），香港政策局之一
*泰銖
訂金

**訂金**，又寫成**定金**，又可以叫做**首期**、**頭款**咁，係買嘢或者畀錢、分期付款時，最頭一筆錢。例如物業按揭貸款第一筆款。又例如買車咁，畀訂金經紀先落去廠運車過嚟。

訂金有時分為「大訂」同「細訂」。按金唔等於定金。買家一取消交易，訂金會俾賣家沒收，叫撻訂。幾個名有時亂用，主要分別係睇合約條款點寫。
電子零件

**電子零件**係由電子元件（）組成。電子零件例子包括：放大器、無線電接收機、振盪器咁。而電子元件就係簡單啲嘅封裝，好似電阻器、電容器、電晶體、二極管咁，複雜啲嘅封裝，好似：集成電路（運算放大器、排阻、邏輯門咁。
歐姆定律

**歐姆定律**（**Ohm's law**）係電學基本物理定律之一，係指同一導體，通過嘅電流同導體兩頭電壓成正比，同導體嘅電阻成反比。係由德國物理學家格奧爾格歐姆（**G. Ohm**）嚮1827年提出嘅。條定律講明咗電流同電壓同電阻嘅互相關係。
歐姆

**歐姆**（嚮中國大陸叫做「歐」）係電阻值計量單位；記號係希臘字母Ω（讀做Ohm）。個名嚟自德國物理學家格奧爾格歐姆，佢發現咗電壓同電流嘅關係。1Ω電阻通過1A電流會產生1V壓降，呢個關係式叫做歐姆定律。

## 公式
:\mathbf V= IR 

: I = \frac{V}{R} 

: R = \frac{V}{I}
Dream Home

**dream home**係拉丁字母，可以指：

## 英文
英文意係係理想家園，即係屋企有齊晒，住戶所想所要嘅嘢。亦可以指：
*維多利亞壹號，一套港產片
企業廣場五期

**企業廣場五期**（**Enterprise Square Five**）係香港九龍灣一幢兩座玻璃幕牆嘅寫字樓，恒生銀行租咗第2座做辦公室。而一間航空快遞物流公司DHL租咗第1座嘅7樓做總部。

## MegaBox

MegaBox係企業廣場五期樓下嘅一座商場兼多層大廈停車場。

## 攷
小泰山

《**小泰山**》（，又叫《**森林王子**》），係一部由和路迪士尼喺1967年製作及發行動畫戲電影。套戲最早喺1967年10月18號上畫。佢係迪士尼第19部經典動畫長片。改編自吉卜林同名小說《叢林之書》（另譯：森林王子）。主角係叫「毛克利」嘅細路同「巴魯」嘅熊人。電影同書講個克利喺森林由狼養大，同埋佢嘅動物朋友喺森林裏頭冒險嘅過程。呢齣戲係和路迪士尼嘅遺作，佢喺監製緊時死咗。

套片嘅DVD分別由中錄德加拉、博偉喺中國大陸、台灣發行。電影原聲帶已經由滾石喺台灣發行，目前喺中國大陸冇任何影音產品發行。2007年，發行雙碟白金典藏版DVD。

喺20世紀80年代，齣片嘅粵語版喺香港上映過，粵語電影原聲帶曾經喺香港出過卡式錄音帶。

續集《小泰山2》由迪士尼喺2003年推出。

## 電影歌曲
* Jungle Book Overture
* Colonel Hathi's March
* Bare Necessities
* I Wanna Be Like You
* Colonel Hathi's March
* Trust in Me
* That's What Friends Are For
* My Own Home

## 出面網頁
* 電影官方網站
*
東海商業中心

**東海商業中心**（**East Ocean Centre**）係香港一座商業建築物，嚮九龍尖沙咀東，近大富豪夜總會。

東海商業中心樓下係商場，樓上係寫字樓，同附近嘅港晶中心、新文華中心、幸福中心差唔多高，外牆係玻璃幕牆設計。

## 租戶
*東海海鮮酒家

## 事件
東海商業中心地下匯豐銀行嘅櫃員機喺2010年4月22號發現俾人整過嘢嚟偷嘢，銀行客戶加埋唔見咗幾十萬港紙。

## 參考
奧克蘭

多個城市中文譯音係**奧克蘭**，粵語舊音譯為**屋崙**：

*奧克蘭大區（Auckland region）：大洋洲島國紐西蘭十六個大區之一，奧克蘭大都市所在地
*奧克蘭 (新西蘭)（Auckland metropolitan area）：新西蘭最大城市，位於北島
*奧克蘭市（Auckland city）：新西蘭奧克蘭大都市中嘅奧克蘭行政市
*奧克蘭 (加利福尼亞州)（Oakland）：美國加州三藩市灣區東邊一個港口城市，加州第八大城市
候選人簡介

**候選人簡介**係選舉前選民收到嘅一份文件，內容介紹候選人嘅相關個人資料，可以幫選民嚮選舉日有更好嘅選擇。

嚮候選人簡介文件上面，依候選編號列出嗰次全部合資格參選人嘅名、個樣同其它，包括參選政綱同口號。不過，部份候選人拒絕或者遲咗提供資料，所以從缺。

候選人簡介係選舉主辦單位官方文件，盡量平均分配版面。不過當中資料只係靠候選人個人提供，內容未必真嘢，甚至自誇，寫出冇法實現嘅願景保證。
賽馬會官立中學

**賽馬會官立中學**（**Jockey Club Government Secondary School**）係香港一間中學，嚮九龍塘牛津道2B，就嚮牛津道遊樂場北邊，當地係一處學校區。賽馬會官立中學前身係**賽馬會官立工業中學**，由香港賽馬會1961年捐助創辦。

現任校長係梁呂瓊女士。

## 事件
2010年4月26號，嚮牛津道校園，賽馬會官立中學有位女教師跳樓輕生，疑因為協助學校小食部推銷午膳飯盒，造成工作壓力有關。

## 部分校友

* 高杏娟：香港親中派文化界人士，香港水墨畫藝術家

## 附近
*何明華會督銀禧中學
*東華三院黃笏南中學
*啟思小學
*中華基督教會基華小學 (九龍塘)

## 參攷

## 出面網頁
*
莎樂的神奇網網

《**莎樂的神奇網網**》（）係部喺2006年發行嘅美國細路電影，故仔由自E B 懷特嘅小說莎樂嘅網改編，由加利雲力（Gary Winick）執導，主角阿芬同莎樂分別由達科塔芬妮同茱莉亞羅拔絲演。電影由派拉蒙電影公司、Walden 媒介 同 Kerner Entertainment Company 出品，夾埋動畫同真人，喺2006年12月15號發行。

## 參攷

## 出面網頁
* 電影官方網站
*
哺乳類學

**哺乳類學**係主力研究哺乳動物嘅科學，係動物學嘅分支之一。因應哺乳動物嘅種類，亦可再細分成其他分支：例如有靈長類動物學，鯨豚動物學等……

## 睇埋
* Mammal Research Institute, University of Pretoria, South Africa
動能

（）係指一嚿嘢（物體）由於郁動而帶有嘅能量。喺經典力學入面，動能條式係
:E_k=\frac{1}{2}mv^2，當中
m 係物體嘅質量，v 係物體嘅速度。
## 背景

### 力同作功

想像有個特定嘅參考系，有一股力 \mathbf{F} 持續噉施落一件有質量嘅物體嗰度，而且喺成個過程期間，件物體行咗 \Delta \mathbf{r}  咁遠嘅位移，用 *C* 代表佢行嗰條軌跡。因為成個過程入面有股力作用喺佢身上，件物體會有個非零嘅加速度，而有個非零嘅加速度代表佢個速度同動量會係噉變。成個過程入面，「嗰股力嘅作功（work done）」係一個冇方向嘅標量，定義上係：
:W = \mathbf{F} \cdot \Delta \mathbf{r} \,，或者寫做
:W = m \mathbf{a} \, \cdot \Delta \mathbf{r} \,。
如果喺成個過程入面股力個數值唔一致，噉個功嘅值可以用積分（integral；詳情睇微積分相關）嘅方法計：
:W = \int_C \mathbf{F}(\mathbf{r}) \cdot \mathrm{d}\mathbf{r} \,

例如想像一個棒球投手投球，啱啱開始嗰陣，個波喺佢手中唔郁（\mathbf{v} = 0），而由「開始投」到「放手」期間，佢一路用佢隻手向個波施力，而喺呢段期間個波移動咗若干嘅距離（\Delta \mathbf{r}），令個波最後以若干非零速度（\mathbf{v} \ne 0）飛出去。

順帶一提，如果有一股力，佢喺件物體身上作嘅功嘅數值總量係（只要移動嘅起點同終點不變）無論件物體嘅移動軌跡係點都一樣嘅話，呢股力就係一股保守力（conservative force），例如重力就係一股保守力，而摩擦力唔係。
### 推導動能

有咗功呢個概念，就有得去諗動能嘅問題。首先，根據運動方程（equations of motions），
:\begin{align}
v^2 & = v_0^2 + 2a\left( r - r_0 \right)\\
\end{align}，
呢條式描述一件加速緊嘅物體嘅速度變化，當中 v 係件物體嘅最後速度，v_0 係佢初頭個速度。跟手執吓呢條式就會變成

:\mathbf{a} = {v^2 - v_0^2 \over 2 \left( r - r_0 \right)}，即係

:\mathbf{a} = {v^2 - v_0^2 \over 2 \Delta \mathbf{r}}，跟住代呢條式落去功嗰條式（W = m \mathbf{a} \, \cdot \Delta \mathbf{r} \,）嗰度嘅話就會出到

:W = m \Delta \mathbf{r} \cdot \,{v^2 - v_0^2 \over 2 \Delta \mathbf{r}}，跟住一路執：

:W = m \cdot \,{v^2 - v_0^2 \over 2}，

:W = {{1 \over 2} m v^2} - {{1 \over 2} m v_0^2}。
最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。
## 睇埋
*溫度
*熱力學
## 註釋

## 攷
物極必反

**物極必反**（**Things will develop in the opposite when they become extreme**）係一種哲學命題，用嚟指責太過衝動嘅行為。

做之前已經有一種習慣，突然要做出另一樣嘢，喺正常嘅運動情況下，呢種動能都可以做得出。呢度嘅情況，係能量轉移嘅正常大動能現象：

#位能（PE或mgh）太大
#動能（KE或0.5mv^2）太少
#位能大過動能
#位能變咗做反向的動能

用物理嘅角度嚟睇，動能嘅大小同最後得出嘅成果關係仲未有咁直接。

## 民間證據
以日常生活為例：
*圓圈返返去原點
*一跳起就跌落地
*全力跑跑到冇氣

## 出面網頁
*曾經用過物極必反的故事
*有關物極必反嘅歌
樂華商場

**樂華商場**係香港觀塘樂華（北）邨一個商場，由領展管，建築樓面面積約16,700平方米，停車場車位數目約660個。
電話簿

**電話簿**，簿一種，羅列電話號碼。通常出自電話公司，列出用戶註冊名、簡單地址、電話號碼，印來畀人查，故此又叫**公眾電話簿**。通常有白頁同黃頁兩種。另外亦會印出寫打電話方法，長途電話字頭，緊急電話號碼，又或大眾常用機關電話地址咁。用戶唔想列出來，大多數要畀錢解決。又或者當想擺得當眼啲，詳細啲，又會化成畀錢賣廣告。電話簿會派畀用戶，亦會放喺公眾電話亭。

近似亦有公司電話簿同個人電話簿。前者多數出自大公司，列晒公司各部門電話，方便搵啱人傾。而後者就多數個人收錄電話號碼，通常只記至重要，如家人，如親戚，如朋友，如同事等等，又或聽到電話號碼，即場摘低，方便日後搵得返。

地址簿好早就有，然而加上電話號碼，當然要發明電話之後。至早不過咭紙一張就夠記，一八七八年二月廿一號出版，埠中名單只有五十個。當時有電話都矜貴。然而用戶越來越多，越來越普及，家家戶戶都有，本就變到好厚，紙就用得好薄。

現今手提電子產品發達，少咗人用紙本，大多改用電子電話簿，或網上電話簿。入落手提電話，甚至可以直接打出。而手提電話號碼，亦無錄入公眾電話簿。

## 文化
電話簿年年都換。舊咗就無用，佢夠厚墊煲底都啱。

香港電影典型情節，用電話簿墊住錘仔打人唔會有傷痕。

電話簿亦可用來做玩，隨便搵個號碼打畀人傾偈，或整蠱人亦有。生意經紀亦用來搵客。

## 攷
定言三段論

**定言三段論**（**syllogism**）係演繹推理嘅基本模式之一。人從一個命題開始思考，呢個命題係叫做「小前提」或者題材、題目。當人想將其他嘢代入去小前提，呢樣嘢叫做「大前提」。大前提塞入小前提得出嘅嗰樣嘢，係叫做「結論」。

三段論描述嘅過程：大前提（原有）＋小前提（外來）→結論

隨住真值嘅變化，三段論會有唔同嘅證明效果。當然，最好用晒事實嚟到論證，結論就肯定冇事。但即使判斷唔到真假，三段重係一種正當嘅邏輯模式。

## [[真值表]]
（如圖所示：T=真、F=假）如果已經判斷好其中兩項嘅真假，可以按照關係，搵出其餘一個嘅真假。由於三段論嘅關係唔夠具體，有幾種情況會搵唔到真值，要靠其他方法幫手。

對表可以推測到，當大前提同小前提同樣係真，先可以喺推論之中，保證結論係真。

## 例子
### 完全事實
#維基人＝我＋...（T）
#維基人＝識得打字（T）
#我＋...＝識得打字（T）

### 問題式
#魚＝會死（T）
#鯨魚＝魚（F）
#鯨魚＝會死（？，雖然呢個結論巧合下真係T，但係小前提係假，理論上係推論唔出T）

### 證錯式
#我＝你（F）
#你＝維基人（T）
#我＝維基人（？）

### 全錯式
#阿里士多德＝中國人（F）
#中國人＝英國人（F）
#阿里士多德＝英國人（？）

## 出面網頁
*其他三段論證的例子
維他命C

**維他命C**（**Vitamin C**，又叫**抗壞血酸**，*ascorbic acid*）係一種對人體十分重要嘅水溶性維他命，佢喺動物身上有幫傷口止血等作用。

維他命C嘅主要作用包括：
* 幫助保護細胞，維持細胞健康
* 維持皮膚、血管、骨骼同軟骨健康
* 幫助傷口埋口

食唔夠維他命C，可能會導致**[[壞血病]]**（*scurvy*）。

## 參考資料
急救

**急救**（）係傷病者喺發生意外或患上急病時獲得提供嘅緊急救助，包括喺救援人員到達之前自行進行急救或家居護理。急救知識唔單止可以幫助拯救性命，亦能夠協助有關人士喺危險境況之下決定救助傷者嘅先後次序，盡量減輕傷亡情況同保障最多人嘅安全。急救知識同技巧可以提高家居、工作環境、街道上、玩樂時嘅安全意識。曾經接受過急救訓練，就可以喺有需要時施以援手，並且能夠分辨應該做定唔應該做嘅事情。


File:Sign first aid.svg|thumb|國際標準急救標誌
File:Flag_of_the_Red_Cross.svg|紅十字會標誌
File:Maltese-Cross-Heraldry.svg|馬爾他十字，聖約翰救傷隊嘅標誌以馬爾他十字為本
File:Star_of_life2.svg|生命之星


## 急救目的
急救有三個主要目的，英文稱為「3Ps」，分別係：
* 保存生命（Preserve life）
* 防止傷勢或病情惡化（Prevent further injury）
* 促進復原（Promote recovery）

做任何急救步驟之前，睇清楚環境，保障自身安全，都係大原則。重要考慮自己能力範圍，對患者施行急救，同搵人支援，同樣重要。

## 急救流程
#初步檢查
#詳細檢查
#記錄同監察生命表徵
#診斷傷勢
#治理傷勢
#安排送院

## 處理危急事件嘅優先次序
### 評估現場
為咗保障自己、傷病者同旁人嘅安全，首先要評估現場嘅危險性，有需要時，將傷病者移離危險地同封鎖現場，並召喚增援。

### 初步撿查同將傷病者分類
檢查傷病者嘅主要生命表徵，例如：檢查氣道、呼吸、脈搏、以及有可能出現致命嘅情況，例如：大量出血、複雜骨折、不省人事等。根據病歷、病徵、病狀、清醒程度嚟決定傷病者嘅先後次序。

### 優先處理
*為不省人事傷者暢通氣道，將佢置於復原臥式。
*維持呼吸：為冇呼吸嘅傷病者進行人工呼吸。
*保持血液循環：為冇呼吸同脈搏者進行心肺復甦法或自動體外心臟去纖維性顫動術。
*制止出血，處理休克和固定骨折。

### 安排送院
盡快將傷病者連同報告交畀醫護人員。若果傷病者要求將佢嘅情況代為轉告親友，應該將呢個要求轉告醫護或警務人員。

## 急救程序
急救員到達現場之後，應該按照DR. ABC嘅口訣為傷病者進行評估。

### 確保現場環境安全（Danger）
觀察同評估現場環境會唔會對施救者或者傷病者構成危險或者潛在嘅危險。如果有危險嘅話要先移除所有危險因素先至開始施救。如果危險因素唔可能喺短時間內移除（例如火災現場等），有可能需要將傷者移離現場，不過除非唔移開傷者會造成更大危險，否則應該儘量避免移動傷者。

#### 例子一：火災現場
如果急救員嚟到火災現場，見到有傷者喺火場入面，急救員係唔應該自行進入火場救人，因為有好大嘅可能自己都身陷火場，加重其他救援人員嘅負擔。應該等有專業設備嘅消防人員進入火場，將傷者救出嚟之後先再進行急救。

#### 例子二：交通意外
遇到交通意外嘅時候，急救員係唔應該直接行出馬路救人。如果急救員係揸車嚟嘅話，可以用自己架車係意外地點前50米嘅地方停低並打死火燈，然後着上反光衣物，先好落車救人，同時最後通知當局派人嚟維持交通，避免造成更多嘅交通意外。

### 檢查傷者清醒及反應程度（Response）

### 暢通呼吸道（'''A'''irway）

### 檢查呼吸（'''B'''reathing）

### 檢查脈搏和循環徵象（'''C'''irculation）

## 傷病者分流
當發生大型事故，出現大量傷病者嘅時候，就需要按照傷勢性質同嚴重性進行分流，確定處理嘅優生次序。經分流後，傷病者會安置喺處理站嘅相應區域內，由醫護人員安排送院。傷病者分流制度將傷病者分四類：
*紅色：第一優先，需要即時處理
*黃色：第二優先，需要緊急處理
*綠色：第三優先，輕傷同能夠自行走動嘅傷病者
*黑色：第四優先，稍後處理

冇生命徵象、明顯死亡、或非常嚴重受傷以致難以救治嘅個案會列為黑色。死者會移送至臨時停屍間，由警員看管，有待觀察或作出適當安排。

## 參考

## 出面網頁
* 香港醫療輔助隊—急救知識-急救課題/知識
* 香港聖約翰救護機構急救證書課程
* 香港紅十字會急救證書課程
大埔田村

**大埔田村**（**Tai Po Tin Chuen**）係香港新界粉嶺一條村，嚮恐龍坑同坪輋之間，坪輋路入，村民住丁屋。大埔田村由打鼓嶺鄉事委員會管轄。

## 事件
2010年4月，香港警方搵一個失蹤人口，嚮坪輋大埔田村搜出3億毒品。

## 參考
叁去壹茶樓

**叁去壹茶樓**，正名**叁去壹點心粉麵飯**，係香港島西營盤一間茶樓，嚮西環薄扶林道11號，近前西區裁判法院同西營盤郵政局之間，得個鋪位，連埋廚房廁所。

茶樓入面可以搵到好多1980年代之前嘅集體回憶，包括裝修、設施同嘢食。早茶客多數都係中年男人，佢哋鍾意搭枱同插咀。食晏時有唔少附近學生同地盤工嚟買飯盒 。

## 參考
樂善堂梁銶琚書院

**樂善堂梁銶琚書院**（**Lok Sin Tong Leung Kau Kui College**，簡稱**梁銶琚**）嚮香港西營盤醫院道26-28號，係一間香港津貼中學，行母語教學，一條龍小學（分校）嚮天愛苑，都係由九龍樂善堂營辦，由慈善家梁銶琚資助。

樂善堂梁銶琚書院嚮1991年9月創立，以前嚮西環山道。

樂善堂梁銶琚書院面積約 6,050平方米，校訓係「仁、愛、勤、誠」。

## 校舍設施

* 圖書館
* 實驗室
* 電腦室
* 多媒體學習室
* 語言實驗室
* 遠程教室
* 地理室
* 音樂室
* 美術室
* 家政室
* 電視台製作室
* 學生活動中心
* 多用途室等
* 工藝室

## 出面網頁

*樂善堂梁銶琚書院官方網頁
*Lifein.HK-樂善堂梁銶琚書院
不可知論

**不可知論**（又叫做**不可知主義**）係一種哲學觀點，認為形而上學嘅一啲問題，例如有無來世、神存唔存在等，係人類唔知道或者無辦法知道嘅。

## 名字嘅來源
不可知論爾個概念，最早係喺1869年由英國嘅托馬斯·亨利·赫胥黎創造嘅，佢將希臘文嘅「α」（「無」）同「γνῶσις」（「知識」）兩個詞根組合埋一齊，創造徂「agnoticism」爾個名。

## 分類
現代對不可知論嘅分類有以下幾種：
:# 強不可知論：「有啲嘢，以人嘅能力係永遠唔會知嘅。」
:# 弱不可知論：「有啲嘢，以人目前嘅能力係唔會知嘅，但係唔代表以後唔會知。」
:# 消極不可知論：「無證據證明係恁，而且知道徂都係得個『知』字。」
:# 漠視主義：「論題產生唔到任何可以用科學方法證明嘅結果，因此拗來都無意義。」
:# 現代不可知論：「哲學同形而上學嘅問題無辦法證明或者否定，但係理性思維可以為其中有意義嘅假設建立思維模型。」
:# 不可知神學：「唔聲稱知道神存在，祇係相信神存在。」
:# 不可知心靈主義：「神存唔存在都有可能；唔局限於某種宗教。」
:# 不可知無神論：「由於唔知道神存唔存在，所以相信無神論。」

## 一啲哲學觀點
著名嘅不可知論哲學家有：托馬斯·亨利·赫胥黎、查理斯·達爾文同埋羅素。

### 中國
喺論語入面，孔子話：「子不語怪力亂神」，反映佢曾經避免相信嗰啲野。亦都講過：「未知生，焉知死」，反映佢唔想知死住。

### 古希臘
不可知論係古希臘哲學入面以懷疑論嘅形式出現。佢嘅支持者有普羅泰格拉斯（智者著有《論神》，呢本書一開始就話：「講起神，我冇把握話佢哋係存在定係唔存在，亦都唔敢講佢哋係點樣；因為有好多嘢阻住我哋確切嘅知識，例如問題嘅晦澀同埋人生嘅短促。」）、皮洛（極端懷疑主義哲學家）同埋Carneades。

### 托馬斯·亨利·赫胥黎
雖然不可知論嘅基本觀點同懷疑主義一樣古老，但係赫胥黎特別創造咗「不可知」同「不可知論」呢兩個字，用嚟概括佢對同時代形而上學主義，特別係冇條件（哈密爾頓）同不可知曉（赫伯特·斯賓塞）呢兩個新發展嘅睇法。因此搞清楚赫胥黎本人嘅睇法好重要。佢喺1869年先開始用「不可知」呢個字，但係佢自己嘅意見搞掂得早過佢。喺畀查爾斯金斯利嘅一封信（1860年9月23號）入面，佢廣泛咁講解咗自己嘅感想： 

:「我唔肯定又唔否認人會永生。我係冇理由相信佢，又冇得反駁佢。我又冇先驗嘅原因嚟反對呢個教育。人到咗成日都要用嚟對付自然環境嘅時候，就冇心思關心乜嘢『先驗』嘅困難啦。只要好似嗰啲我相信嘅事物一樣畀我足夠嘅證據，我就信佢。有咩唔信嘅理由呢？要講奇妙玄奧嘅話，呢個永生論未有力嘅守恆論或者物質不滅論嘅一半水準……」

:「唔使同我打比喻或者講乜嘢概率。當我話我信反平方定理嘅時候，我知道我指嘅係乜嘢。我唔會將我嘅生命同希望寄託喺更脆弱嘅信條上……」

:「喺我知道可能係堅嘅嘢入面，我嘅個性係我最有把握嘅。但當我一諗吓佢究竟係乜嘢，就陷入語言嘅微妙之處。我成日就喺自我同非我、本體同現像等嘅廢話上面折騰咗咁耐，重未發現到：想思考呢啲問題嘅過程已經超出咗人類智力所能做嘅地步……」

### 查爾斯·達爾文
1879年，當查理斯·達爾文撰寫自傳嗰時，收到封信，問佢有神論同進化論係唔係相容，佢係唔係信神。佢話「可能會係個熱心嘅有神論者同進化論者」，例如金斯利（Charles Kingsley）同亞薩格雷（Asa Gray）嘅引證，對達爾文佢嚟講「永遠唔係一個否認神存在嘅意義上嘅無神論者」。佢又話「我覺得一般嚟講（隨住我有年齡增長）但唔一定係，『不可知論者』對我嘅睇法係一個更加正確嘅描述」。 

### 勃特蘭·羅素
勃特蘭·羅素嘅小冊子《我點解唔係基督徒》係對不可知論信條嘅經典闡述。呢本同名小書係基於佢1927年喺發表嘅演講。文章首先簡單咁講羅素反對有神論嘅論據，然後又反對基督教教義道德。最後佢就呼籲佢嘅讀者要用「無懼嘅態度同開放嘅智慧」「獨立自主、公平正直咁睇嘢」。

喺羅素後來嘅小冊子《我係無神論者定係不可知論者？ 》（副標題：**面對新教條所持容忍態度嘅辯論**）入面，佢肯定，佢喺哲學意義上係一個不可知論者，唔知道神係咪真係存在。而喺同一部作品入面，佢亦都接納，無神論者呢個稱呼可以更好咁表達出非哲學追隨者嘅宗教姿態。

## 同其他哲學思想嘅關係
### 懷疑論
雖然不可知論好似懷疑論，但佢哋係唔同嘅，不可知論同實證主義方法一樣，而懷疑論就同實證主義方法唔一樣。實證主義強調自然科學同社會科學嘅成就同可能。懷疑論者甚至會同無神論、有神論、創造論、智慧設計論一樣咁反對不可知論。 

另外一個唔同嘅地方係，懷疑論嘅質疑對像係知識，不可知論嘅質疑對象係真理同神。 

### 無神論
無神論果斷咁否認神嘅存在，所以亦都反對不可知論對神嘅存在抱住嘅可能性。而不可知論係主張人類冇辦法可以知道世上嘅真理，認為無神論武斷又魯莽。 

### 邏輯實證主義
邏輯實證主義者，如卡納普（Rudolph Carnap）同艾耶爾（AJ Ayer），對不可知論嘅諗法係錯嘅。佢哋提出嘅論據維根斯坦嘅名著《對於嗰啲唔講得嘅，一定要收聲》， 當任何有關神嘅言論係純粹謬論。邏輯實證哲學家同類似嘅思想學派嘅擁護者認為， 有關宗教或者其他超然存在經驗嘅陳述冇事實價值，都要當成冇意義。但呢個係包括一切有關神嘅言論，甚至係嗰啲否認識得神嘅可能性嘅不可知論都一樣。喺《語言、真理同邏輯》入面，艾耶爾明確咁反駁不可知論——因為不可知論喺話明上帝係冇得知嘅，但又話神有意義。

## 抄嘅嘢

## 參考
* 托馬斯·亨利·赫胥黎，《托馬斯·亨利·赫胥黎文選》，ISBN 1-85506-922-9
* 托馬斯·亨利·赫胥黎，《人係自然嘅位置》（*Man's Place In Nature*），ISBN 0-375-75847-X
* 伯特蘭·羅素，《我點解唔係基督徒》，ISBN 0-671-20323-1
* 大衛·休謨，《關於自然信仰嘅對話》，ISBN 0-14-044536-6
* 阿爾弗雷德·艾耶爾，《語言，真理和邏辑》，ISBN 0-486-20010-8

## 睇埋
* 無神論
* 自然神論
* 有神論
* 理性主義
* 宗教
* 世俗主義
* 懷疑論
* 托馬斯·亨利·赫胥黎
* 伯特蘭·羅素

## 外來嘢

* 國際無信仰者論壇BBS
* The Secular Web
* 我點解唔係基督徒 作者羅素（Bertrand Russell）（1927年3月6號）
* 關於不可知論嘅反思同引用
* 斯坦福百科全書哲學卷
* 不可知論者同懷疑論
* 不可知論者同懷疑論
* 對不可知論嘅睇法
軒尼詩道官立小學

**軒尼詩道官立小學**係香港一間官立小學，校址係香港島灣仔譚臣道169號，有三個出入口，外牆係紅磚，正門同側門喺譚臣道，而後門喺軒尼詩道。2015年轉為全日制，上晝班留返喺灣仔嘅校舍，下晝班搬去銅鑼灣東院道3號，即係前聖馬利亞堂中學校舍，並改名做「軒尼詩道官立小學（銅鑼灣）」。

## 舊生
*黃仁龍：大律師，前律政司司長
*姜濤：香港歌手

## 出面網頁
*軒尼詩道官立小學
*軒尼詩道官立小學(銅鑼灣)
庇理羅士女子中學

**庇理羅士女子中學**（**Belilios Public School**）係香港島東區一間官立女子中學，用英文教學，由香港上海匯豐銀行前董事、猶太裔慈善家庇理羅士嚮19世紀尾創立。

## 舊生
*Mary Lam–臺中市建設局局長 同 臺中市文化及演藝院 副院長
*方黃吉雯–前行政會議成員
*俞宗怡–香港特別行政區公務員事務局前局長
*黃夏蕙–香港藝人
*西茜凰
*Mary King–香港名媛 
*陳德淳–香港律師
*左雨詩–美國加州大學（三藩市分校）心理學系客席副教授
*郭津懿–香港大學英文學院客席副教授
*鄺清慧–NOW-TV前任高級新聞記者，而家香港電台公關
*盧敏儀–無綫電視前藝員
*羅明珠–香港藝人
*梁芷珊–南華足球隊足主羅傑承夫人、填詞人、作家
*羅曼穎–香港電台DJ
*徐濠縈–藝人、陳奕迅個老婆
*李思欣–無綫電視藝員
*林希靈–無綫電視藝員
*黃愷怡–無綫電視藝員
*陳雅思–無綫電視藝員
*黃鎧晴–香港歌手
*郭曉妍–香港女團Lolly Talk成員

## 參考
方包

**方包**（）， 又叫做**白方包**、**切片包**，係一種常見嘅包，形狀係長方體，用嚟搽果醬、牛油，夾火腿、午餐肉，造三文治，又或者做西多士。方包多數用白麵包整，亦會用到麥包或者其他包。

如果方包整之前，喺麵粉入面加入葡提子乾，咖啡咁，又或者加豬肉鬆，就唔叫做白方包。

方包有人切皮食，又有人用麵包皮嚟整蛋糕入面嘅料，貪佢有質感，兼食得唔好嘥，够環保。
利他主義

**利他主義**（），又叫做**利他行為**，係指一種無私、為他人福利着想嘅行為，用道德判斷，人哋嘅幸福快樂重要過自己。利他主義喺思想同文化入面係一種美德。
## 嗌法
*
*嚟自法文 ，
*詞源係意大利文同早啲嘅拉丁文 ，係**其他、人哋**嘅意思。

## 利他主義嘅道德
*為最多數嘅人帶嚟最大嘅快樂同最小嘅痛苦
*個個都要做到整體利益
*結果個個都有整體利益

## 利他主義嘅動物行為學同生物進化

喺生態入面一個當全部，全部當一個嘅模式影響咗好多生物嘅活動同行為，一個要為全部去死，喺多或單細胞嘅生物都有，喺大體上一個同全部嘅利益係一樣，所以利他主義某程度上係功利主義嘅分支。

## 強迫型利他

強迫型利他係動物之間有嘅一種行為，指動物夾硬迫第啲個體做利他行為。例如喺蜜蜂當中，蜂后好多時會夾硬迫啲工蜂唔准生蛋：蜂后曉釋放一種化合物，等佢自己產嘅卵同工蜂產嘅卵有陣唔同嘅除，並且要同佢親嗰啲工蜂搵出工蜂生落嚟嘅卵，並且將呢啲卵食落肚，盡力令到唔會有工蜂生嘅卵孵到出嚟－即係迫啲工蜂集中精神幫手照顧蜂后啲蛋。

## 睇埋
*扮受害人
*溫情效應
*監犯困境
*信賴
*忠誠

## 參攷



## 拎
*有關利他基因
18仝人愛落區

《**十八仝人愛落區**》係香港商業電台雷霆881廣播嘅一個收音機深宵特約節目，由民建聯出錢，2010年4月30號首播，由商台DJ余宜發、林子傑、泰山主持。

節目一連18個星期，落去香港十八區介紹特色食肆、夜蒲好介紹，同埋反應青年人心聲。不過喺2010年8月13號，因呢個節目俾廣管局裁定違反《電台廣告守則》，結果喺剩低三集嘅情況下被腰斬。

## 嘉賓主持
*張國鈞 - 民建聯副主席
*葛珮帆 - 沙田區議員
*陳曼琪 - 黃大仙區議員
*陳恒鑌 - 荃灣區議員
*鄭泳舜 - 深水埗區議員

## 外面反應
*香港蘋果日報：哭林彬！
*潘小濤：商台引入魔鬼
葛珮帆

**葛珮帆**（；，）係香港親中派政治人物，叫過做**葛伊莉**，香港立法會議員（第五、六屆：新界東選區，第七屆：選舉委員會界別），沙田區議會前民選區議員，互聯網專業協會創辦人同前會長，思博策略投資創辦人兼行政總裁，思路集團董事。

## 學歷同相關風波
葛珮帆不時喺一啲公開文件上面聲稱自己擁有博士學歷，但隨著唔同人嘅查證，發現佢嘅學歷備受質疑。

### 學歷
* 哲學博士（管理），格林威治大學
* 工商管理碩士，格林威治大學
* 工商管理學士，格林威治大學
* PADI 深海潛水教練牌照（OWSI-461859）
* 家陣係香港大學社會學系家庭研究院碩士研究生

### 質疑
根據互聯網專業協會網站列出嘅學歷，葛博士先後有格林威治大學三個學位：工商管理學士、工商管理碩士、哲學博士（管理）。2007年傳媒報導間大學只係未經評審嘅「文憑工廠」（即係香港所謂「野雞大學」），學位未獲澳洲同美國政府承認。大學網頁指出學校2009年搬去巴基斯坦後得到當地政府認可。

2016年立法會選舉時，葛珮帆遭人民力量袁彌明批野雞大學「買學位」，葛回應話「用9年時間好辛苦讀返嚟，係捱返嚟嘅」。競選後，立法會網頁無顯示葛珮帆學歷。葛去資訊科技及廣播事務委員會開會遭當面質疑，佢重申：「如果我學歷有問題，今日一定唔可以坐喺度做議員」。但被問到見證佢博士學歷嘅論文嗰陣，佢就話無留底。

有關聲明造成社會回響，甚至連其他建制派「同事」都「講過」，例如遭湯家驊抽水。好似近期2016至2020年第六屆立法會時，政府網都「學歷及專業資格」履歷一項重無提過，或根本無申報。

## 選舉經歷
喺2011年選舉委員會資訊科技界界別分組選舉，佢攞到709票，成功當選。

喺2015年香港區議會選舉，佢攞到2376票，未能當選。

2021年，佢喺李家超無提政綱嘅情況下，有份提名李家超參與2022年香港行政長官選舉。

喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。

## 政治立場同爭議言論
葛珮帆係香港親中派嘅一員，亦因為咁有啲言論備受爭議，佢甚至有一啲被視為激進中國民族主義嘅表現。

### 「佔中」令訪港旅客減少
葛珮帆斷言佔領中環令來港旅客減少，但政府即場提供數據指出講法錯誤。

2014年10月23號立法會會議上，葛珮帆附和姚思榮對雨傘革命影響旅遊界業言論。佢要求政府公佈有關當時佔中期間訪港旅客數字。政府即日回覆，9月29號至10月16號，共18日，旅客數字按年升11.4%至約300萬人次，大陸旅客升15.6%至238.5萬人次，當中大陸團增逾三成至近30萬人次，個人遊增逾一成至152.6萬人次，探親、商務等旅客增23.6%至56.6萬人次。有民主派報章指葛氏已「捉蟲」。

### 聲稱有警員超過十成皮膚燒傷
2019年10月3號，由建制派議員、人大代表同退休紀律部隊人士籌組《禁蒙面法推動組》舉行成立記者會。作為召集人，葛珮帆話有示威者用鏹水射差佬，造成「有警員超過十成皮膚受到燒傷」。「超過十成」論一出，即遭批評無常識。

### 附和反對「HKmap.live」
2019年10月10號，葛珮帆話HKmap.live危害香港警察同市民， Android應該都要禁止佢 智能手機應用程式。不過相關程式只係顯示「即時資訊」。內容出自電視即時新聞同網上即時視頻，只係記錄而家情況，無公開警方將來部署。程序內無「先知」同水晶球。而家，同類應用重可以上網下載，同有網頁版！iPhone用家手機已「越獄」就會有「自由」。

### 著上『中國人不吃這一套』T恤
葛珮帆喺2021年7月1號出席一個花車巡遊慶祝中國共產黨百年黨慶同香港回歸嘅時候，著上咗一件「中國人不吃這一套」嘅T裇，事後佢話係希望希望表達反對外國干預香港嘅信息。不過，呢句口號本身被視為係中國民族主義同戰狼外交之下嘅象徵，最初出自中國外交官楊潔篪，但口號喺國際社會就充滿爭議性，甚至有啲人形容楊潔篪咁樣係潑婦罵街。

## 部分公職

* 世貿聯合基金總會名譽主席
* 民建聯第17屆執行委員

## 個人榮譽
* 太平紳士（2010年）
* 銅紫荊星章（2017年）

## 睇埋
*18仝人愛落區
*2007年香港區議會選舉
*2011年香港區議會選舉
*2012年香港立法會選舉
*2016年香港立法會選舉
*香港十大傑出青年

## 攷

## 出面網頁

* 
* 
* 
* LegComembers—立法會議員，民建聯
* 政策發言人 | Policy spokespersons—資訊科技及廣播事務，民建聯
* 事務委員會主席 | Committee chairpersons—婦女事務委員會，民建聯
* 
* 
* 
*
泰山 (搞清楚)

**泰山**（）除咗係中國東嶽泰山，重可以係：
*泰山 (電台DJ)，香港商業電台DJ。
*泰山街道：中國內地有3個泰山街道。
*泰山 (戰鬥機)：日本海上自衛隊嘅戰鬥機
*泰山區：全球有2個泰山區。
*泰山 (角色)：虛構角色。
**泰山 (1999年電影)：和路迪士尼動畫戲。
**泰山2：和路迪士尼動畫戲。
## 睇埋
*TARZAN
張國鈞

**張國鈞**（**Horace Cheung Kwok Kwan**，）係香港律師、政治人物同官，學歷得法學碩士，做過香港立法會議員（2016至2022年）、民主建港協進聯盟副主席、青年民建聯主席（2004年成立至2009年）、中西區區議會議員（2012年至2019年）。

張國鈞結咗婚，有兩個女。

2008年奧運會聖火接力，張國鈞做火炬手，走青馬大橋一段接力跑。

2009年6月9號，佢喺香港電台節目《左右紅藍綠》入面話「北極係一個人少企鵝多嘅地方」，令觀眾費解，從此有「北極企鵝」、「企鵝鈞」嘅謔稱。
## 政治立場
佢係香港親中派一員。

2015年，佢曾經參與聯署支持根據北京未經諮詢或香港人同意，強行訂立嘅831框架之下，只容許親北京派人士參選特首嘅政改方案。

### 選舉及提名經歷

喺2015年香港區議會選舉，佢攞到2,011票，成功當選。

2016年，佢夥拍鍾樹根等五名黨友參選第6屆香港立法會選舉嘅香港島選區嘅地區直選，並以「和睦一心．為香港」作為競選口號，結果排頭位嘅佢順利當選。

喺2016年，佢有份提名林鄭月娥參與2017年香港行政長官選舉。

喺2019年香港區議會選舉期間，佢出選西環選區，但係因為親中派漠視民意反對，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。

2021年12月19號，佢喺以1,342票排名第2贏得議席，得票僅次於梁美芬，由2022年1月1號上任。

之後佢喺李家超無提政綱嘅情況下，有份提名李家超參與2022年香港行政長官選舉。

佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲律政司副司長，7月1號就職。當時佢話已向民建聯辭任黨副主席一職，隔多幾日退埋黨。

## 公職
*香港再出發大聯盟發起人
*香港島各界聯合會法律顧問
*香港廣州社團總會永遠名譽會長
## 勳銜
* 太平紳士（2014年）
* 銀紫荊星章（2022年）

## 參考資料

## 出面網頁

* 
* 
* 
* 
* 
* 
* 
* 
* 
* 

類:香港特別行政區主要官員
泰山 (電台DJ)

**泰山**，原名**曾匡民**（Patrick Chen，），係香港商業電台DJ，拔萃男書院同加拿大多倫多大學畢業。佢有牙買加血統。佢姑姐就係曾路得。

曾匡民嚮廣播劇《十八樓C座》，演一位外國回流返香港嘅香蕉人，觀點西化。另外，商台廣告唔少都由泰山聲演。

## 而家主持節目
### 電台節目
*商業一台雷霆881節目
**《雷霆音樂派》（星期六及星期日下晝3點半至6點，賽馬日暫停）
**《埋周日》（星期日上晝11點至12點）
**《擒七打8》（星期日下晝7點半至10點半）
*商業二台叱吒903節目
**《在晴朗的一天出發》（星期一至五朝早7點至10點）
*《18仝人愛落區》

### 電視節目
*ViuTV節目
**2021-2022年：《今餐有料到》（大廚）
**2021年：《甜爺爺》（主持）
**2022年：《囝囝女女730》（第245集嘉賓）
**2022年：《小食上大檯》（主持）
**2023－2024年：《準時開飯》（大廚）
**2023年：《Auntie妳好》（第47集嘉賓）
**2023年：《日本，你真識食？》（ 第14-15集嘉賓）
**2024年：《今天只做一「健」事》（主持，第132集加入）
**2024年：《今天只做1件事》（主持）

## 曾主持節目
### 電台節目
*商業一台雷霆881節目 
**《OT任務王》（逢星期六晚11點半至零晨1點）
**《雷霆精選881》（逢星期二至六零晨2點半至3點）
**《埋周日》（逢星期日朝早11點至中午12點）
**《超英趕美》

### 電視節目
*電視廣播有限公司
** 同蘇施黃一齊主持飲食烹飪節目《蘇GOOD》（翡翠台 逢星期一至五晚10點半至11點）
*有線電視娛樂台
** 同蘇施黃一齊主持飲食節目《一粒鐘真人蘇》
*ViuTV節目
**2016年：《巨門陣》（辯論鬥士團）
**2018年：電視劇《VR驅魔人》 飾 地產經紀（第14、15集）
**2020年：《索女 人妻 ichi 烹》（廚師評判）
**2024年：《今天只做一「健」事》主持（第133集起）
*港台電視節目
**《自在8點半》
**《日常8點半》
## 影視演出
### 電視劇（[[ViuTV]]）
*2024年：《無用的謊言》 飾 王振耀
*2025年：《社畜再培訓先導計劃》 飾 波子爸

### 廣告
*《戶戶送》

## 出面網頁
* 泰山｜DJ主持｜商業電台881903.com
趙昺

**趙昺**（，），亦叫**宋帝昺**（）或者**宋少帝**（），係南宋末代皇帝，死時只得九歲。

## 生平
趙昺做皇帝之前封過**永國公**、**信王**、**廣王**同**衛王**等等。當時蒙古人攻打南宋，兵荒馬亂，南宋皇室同朝臣將軍都搏命向南邊走難，嚟到廣東建立行朝。1278年，重係細路嘅趙昺喺碙州梅蔚畀班大臣扶上皇位，改年號**祥興**（），改碙州做祥龍縣。後來蒙古人一路追落嚟，同宋朝軍隊喺崖山駁火，史稱「崖門戰役」。結果南宋輸咗。1279年，形勢無得挽，趙昺畀宰相陸秀夫孭住跳海，享年九歲。趙昺嘅死，象徵住趙宋王朝至此正式滅亡。

## 陵墓
而家深圳蛇口嘅赤灣有宋少帝陵。據講係趙昺條屍漂到赤灣，畀人見到，知道係宋帝昺，將佢就地安葬。1984年，喺香港趙氏宗親會聯同蛇口旅遊公司出錢修葺陵墓。而家係國家重點文物之一。

## 攷

## 出面網頁
萬物皆備於我

**萬物皆備於我**係嚟自《孟子•盡心上》嘅古語，呢個哲學命題形容有好多嘢都係為咗人類而做嘅現象。呢種感覺係嚟自於呢啲對人嚟講好嘅嘢所轉移嘅能量，能量變得用途化嘅原因本身就係人類嘅活動。「備」嘅意思即係人做嘅、利他主義嘅、用物性攞著數。

萬物有啲時候係當其他人，又可以當係其他生物。有啲人會以為萬物係指普通物質，咁諗係諗得遠咗少少，不過都幾合理吓。

## 睇埋
*利他主義
*天演
*物極必反

## 出面網頁
*我皆備於萬物
*物性探討
*反方睇法
四川劉德華板鴨店

**四川劉德華板鴨店**係中國四川省都江堰市一間賣四川板鴨嘅地道食肆，由一位近70歲嘅阿伯劉德華創業，係中華老字號。

## 事件
2010年3月，香港劉德華告「正宗劉德華板鴨店」侵權。香港劉德華個代理人亨泰環宇有限公司，出信問四川劉德華板鴨店，用佢個名賣板鴨有冇搞錯，乜嘢理由。呢件疑似名人個名俾人侵權事件，成為香港報紙同埋網友討論話題。而四川劉老伯收律師信，覺得好難受  。

## 參考
何超儀

**何超儀**（；），藝名**何超**，係香港女歌手同演員。佢係澳門商人何鴻燊同二太藍瓊瓔嘅細女，佢家姐係何超瓊、何超鳳、何超蕸，細佬係何猷龍。

## 生平
何超儀喺香港讀聖保祿學校。讀到中一之後，佢去咗加拿大讀8年級。

2003年11月，何超儀同藝人陳子聰喺澳洲結婚。

## 唱片
* 《造反》
* 《何家淑女》
* 《說謊》
* 《Sickid》
* 《地獄廚房》
* 《Elastic Rock》

## 演出

### 電視節目（ViuTV）
*2022年：《肥美人》第一回合主評判
*2022年：《拆你個夢》 第5集嘉賓
*2024年：《唔鹹唔淡香港指南》第15集嘉賓

## 電影得獎及提名紀錄
* 2000年；提名香港金紫荊頒獎禮「最佳女配角」 《紫雨風暴》
* 2000年；提名香港電影金像獎「最佳女配角」 《紫雨風暴》
* 2002年；提名香港電影金像獎「最佳女配角」 《地久天長》
* 2002年；榮獲香港金紫荊頒獎禮「最佳女配角」 《地久天長》
* 2004年；提名香港電影金像獎「最佳女配角」 《千機變》
* 2004年；提名香港金紫荊頒獎禮「最佳女配角」 《豪情》
* 2004年；榮獲香港電影金像獎「最佳女配角」 《豪情》
* 2005年；提名香港金紫荊頒獎禮「最佳女主角」 《蝴蝶》

## 睇埋
* 何東家族

## 參考

## 連出去

* 
* 
* 
* 
* 
* 何超的博客-我的藝術家空間
鮑起靜

**鮑起靜**（，）愛稱**鮑姐**，係香港女演員。鮑起靜係鮑方二女，細佬係鮑德熹（鮑起鳴）。

## 演出
### 電影
* 1969年：虎口拔牙
* 1969年：英雄後代
* 1971年：小當家
* 1972年：三個十七歲
* 2009年：月滿軒尼詩 
* 2009年：旺角監獄 飾 七家（痴線輝阿媽）
* 2010年：維多利亞壹號
* 2020年：一家之主
* 2026年：金多寶

### 舞台劇
* 2002年：但願人長久（首演）飾 鄧麗君阿媽
* 2010年：秒速十八米（重演）飾 洪松蔭阿媽

### 綜藝節目（其他）
* 2009年：康熙來了aTV（嘉賓）
* 2009年：藝術人生·溫暖2009（嘉賓）
* 2025年：（ViuTV）爆谷一周（第三輯）（第26集嘉賓）

### 廣告
* 2009年：萬寧—萬寧自家品牌（Roadshow電視廣告）

## 獎項
* 1999年：亞洲電視台慶頒獎禮 —— 最佳女配角（穆桂英）
* 2000年：第19屆香港電影金像獎 —— 提名 最佳女配角（千言萬語）
* 2004年：第23屆香港電影金像獎 —— 提名 最佳女配角（忘不了）
* 2008年：明報周刊演藝動力大獎 —— 最突出女演員（電影）（天水圍的日與夜）
* 2008年：第15屆香港電影評論學會大獎 —— 最佳女演員（天水圍的日與夜）
* 2009年：第28屆香港電影金像獎 —— 最佳女主角（天水圍的日與夜）
* 2009年：上海電視節——華語主持成就人物獎
* 2009年：第1屆優質華語電影大獎——最佳女主角（天水圍的日與夜）

## 事件
喺2009年4月第28屆香港電影金像獎頒獎禮，身為亞視藝人嘅鮑起靜攞到影后獎項，佢喺發表得獎感言時提到亞視，但片段俾轉播金像獎頒獎禮嘅無綫電視刪走，做法受到多方質疑。

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 參考


## 出面網頁
* 

類:香島中學舊生
葉璇

**葉璇**（，）係香港女演員，而家係紅館經理人公司藝人。 

葉璇嚮浙江杭州出世，10歲移民美國，威爾斯利學院（Wellesley College）政治學畢業，1999年代表美國紐約參加國際華裔小姐競選，得冠軍同「最具古典美態獎」，之後入行。嚮無綫電視做藝員，2005年7月加盟寰亞綜藝娛樂集團有限公司下面嘅紅館經理人公司。同亞洲電視簽「部頭合約」，拍「情陷夜中環」二部曲，2005年入寰亞電影拍戲，以《情義我心知》提名香港電影金像獎最佳新人。嚮第二十九屆香港電影金像獎得《意外》「最佳女配角」獎。

## 演出
### 電視劇（ViuTV）
*2023年：《法與情》 飾 范雪娜（Dora）

### 電影
*2005年：《情義我心知》 
*2009年：《意外》 
*2010年：《維多利亞壹號》 
*2011年：《建黨偉業》
*2015年：《麻雀王》
*2021年：《重啟地球》
*2022年：《致命少女姬》
*2022年：《狄仁傑之九龍玄棺**》**
*2023年：《章鯊》

### 廣告
*2000年：碧桂園

## 得獎
*1999年：國際華裔小姐 - 最具古典美態大獎
*1999年：國際華裔小姐 - 冠軍（Miss Chinese International）

## 參考

## 出面網頁
麥浚龍

**麥浚龍**（；），原名**麥允然**，係香港偶像派歌手。佢阿爸係香港生意人麥紹棠，阿哥係雜誌《MILK》同《Silly Thing》創辦人麥浚翹。

## 出面網頁
*JUNO OTHER CITY國際站
*JUNO OTHER CITY國內站
*JUNOBLE Forum
*Silly-Thing.com
*Juno Blog
*Juno City
*JUNO in pinkwork city (sound & video)
*Juno 's Chapel Of Dawn (photo & video)
白馬非馬

**白馬非馬** 係一個邏輯問題，嚟自《公孫龍子·白馬論》。

## 翻譯
《白馬論》嘅故事大概係咁。

戰國嗰時有個城命令啲馬唔可以走出城。

有一日，趙國平原君嘅食客公孫龍帶住一匹白馬想走出城。守門嘅士兵同佢講：「啲馬唔走得出城。」

公孫龍諗到條橋，想改咗士兵有「白馬係馬」嘅諗法。

公孫龍就話：「白馬唔係馬。因為白馬有兩個特徵，一係白色嘅，二係有馬嘅外形，但係馬得嗰一個特徵，就係有馬嘅外形。有兩個特徵嘅白馬點會係得嗰一個特徵嘅馬呢？所以白馬根本就唔係馬。」

愚魯嘅士兵駁唔到嘴，唯有放佢白馬。

## 原文

「白馬非馬，可乎？」曰：「可。」

曰：「何哉？」曰：「馬者，所以命形也。白者，所以命色也。命色者，非命形也，故曰白馬非馬。」

曰：「有白馬，不可謂無馬也。不可謂無馬者，非馬也？有白馬為有馬，白之非馬，何也？」

曰：「求馬，黃、黑馬皆可致。求白馬，黃、黑馬不可致。使白馬乃馬也，是所求一也，所求一者，白者不異馬也。所求不異，如黃、黑馬有可有不可，何也？可與不可其相非明。故黃、黑馬一也，而可以應有馬，而不可以應有白馬，是白馬之非馬審矣。」

曰：「以馬之有色為非馬，天下非有無色之馬也。天下無馬，可乎？」

曰：「馬固有色，故有白馬。使馬無色，有馬如已耳，安取白馬？故白者非馬也。白馬者，馬與白也；馬與白馬也，故曰：白馬非馬也。」

曰：「馬未與白為馬，白未與馬為白。合馬與白，復名白馬，是相與以不相與為名，未可。故曰：白馬非馬，未可。」

曰：「以有白馬為有馬，謂有白馬為有黃馬，可乎？」曰：「未可。」曰：「以有馬為異有黃馬，是異黃馬於馬也。異黃馬於馬，是以黃馬為非馬。以黃馬為非馬，而以白馬為有馬；此飛者入池，而棺槨異處；此天下之悖言亂辭也。」

曰：「有白馬，不可謂無馬者，離白之謂也。是離者有白馬不可謂有馬也。故所以為有馬者，獨以馬為有馬耳，非有白馬為有馬。故其為有馬也，不可以謂馬馬也。」

曰：「白者不定所白，忘之而可也。白馬者，言定所白也。定所白者，非白也。馬者無去取於色，故黃、黑皆所以應。白馬者，有去取於色，黃、黑馬皆所以色去，故唯白馬獨可以應耳。無去者非有去也。故曰：白馬非馬。」

## 教訓
如果士兵話佢隻白馬係馬，即係「白＝1」，冇判斷同考慮過隻馬係白色嘅。士兵冇諗過有白色同冇白色嘅分別，公孫龍婉轉咁批判咗士兵，唔知道馬要點定義重有資格企喺度阻住佢隻白馬？求馬，要知道自己做乜嘢去求呀，唔識就畀下一個公孫龍屈到啦。

白馬係馬嘅倍數，白倍嘅馬會唔會係馬？呢度有兩個幻覺：

#百倍嘅馬會唔會係馬？百馬嘅力勁過馬一百倍
#滑鼠係唔係鼠？滑鼠係電腦工具，鼠係動物

從呢兩個例子足以睇到自己對文字嘅理解好亂。公孫龍用嘅方法就係拉大白馬同黃馬嘅分別，令到指白馬為馬嘅概念大受重傷。
## 睇埋
*一字多意

## 參考




## 出面網頁
*「是」和指稱講到「是」字嘅一啲用法，解埋「白馬非馬」嘅爭辯。
*公孫龍玩字
周俊偉

**周俊偉**（**Lawrence Chou Tsun-wai**，）係香港歌手兼演員。
## 出面網頁

類:臺灣男歌手
單立文

**單立文**（，**Sinn Lap-Man, Pal Sinn**，，「單」字讀「善」）係香港歌手同演員，無綫電視藝員，演過電影同舞台劇。

佢喺龍翔官立工業中學畢業，老婆係香港歌手胡蓓蔚，拍拖11年後喺2008年結婚。

## 電視劇（[[無綫電視]]）
*1994年：千歲情人 飾 盛世秦
*1994年：恨鎖金瓶 飾 西門慶
*1997年：刑事偵緝檔案II 飾 瀋郎維
*1997年：迷離檔案 飾 李子超
*1997年：大鬧廣昌隆 飾 天靈
*1999年：布袋和尚 飾 割肉和尚（慈航）
*1999年：刑事偵緝檔案IV 飾 徐意志
*2000年：陀槍師姐II 飾 張叔明
*2001年：法網伊人 飾 袁家俊
*2004年：下一站彩虹 飾 羅祖耀
*2004年：一屋兩家三姓人 飾 高志修
*2010年：情人眼裏高一D 飾 評判
*2013年：熟男有惑 飾 藍爵士
*2013年：衝上雲霄II 飾 景家駿（Adrian）

## 電影
*1986年：霸王女福星
*1987年：聊齋艷譚
*1988年：金裝大酒店
*1989年：急凍奇俠
*1990年：潘金蓮之前世今生 飾 西門慶
*1990年：起尾注 飾 生
*1990年：賭俠 飾 侯賽因（海珊）
*1990年：猛鬼霸王花
*1990年：望夫成龍
*1990年：阿嬰
*1991年：與龍共舞 飾 史公子
*1991年：夜生活女王霞姐傳奇
*1991年：竹夫人 
*1991年：金瓶風月
*1992年：半妖乳娘
*1992年：素女經之挑情寶鑑
*1993年：聖女的慾望
*1993年：水滸傳之英雄本色 飾 高衙內
*1993年：獄鳳2
*1993年：城市獵人 王祖賢表哥
*1993年：獄鳳
*1994年：少女潘金蓮
*1994年：珠光寶氣
*1994年：沉默的姑娘
*1994年：火雲傳奇 飾 王爺
*1994年：終極獵殺 飾 抽筋
*1995年：無敵反斗星
*1996年：金瓶梅 飾 西門慶
*1996年：新金瓶梅第一卷 飾 西門慶
*1996年：新金瓶梅第二卷 飾 西門慶
*1996年：新金瓶梅第三卷 飾 西門慶
*1996年：新金瓶梅第四卷 飾 西門慶
*1996年：新金瓶梅第五卷 飾 西門慶
*2001年：遠走高飛
*2001年：殺出個未來
*2004年：婚前殺行為
*2007年：出埃及記 飾 張芳父

## 註

## 參考

## 出面網頁

* 
* 
* 

類:香港低音結他手
曾國祥

**曾國祥**（Derek Tsang Kwok Cheung，）係香港演員曾志偉個仔，亦係昔日華探長曾啟榮個孫仔，做過編劇同演員。2016年執導《七月與安生》獲得第53屆金馬獎最佳導演提名。

佢家姐係台灣綜藝節目主持曾寶儀；老婆係演員王敏奕，2019年喺北海道結婚。

## 演出
* 金雞（2002）
* 大丈夫（2003）飾 郭天佑（少年）
* 維多利亞壹號（2010）

## 部分公職

* 中國電影家協會會員

## 獎項提名
2021年3月，曾國祥執導電影《少年的你》入圍「第93屆奧斯卡頒獎禮」最佳國際片。

## 參考
林忌

**林忌**係香港作者同時事評論員，寫過《蘋果日報》專欄。2007年5月填《福佳始終有你》歌詞，2007年7月出咗本《潮童不宜》。同年同李八方打過筆戰，黃世澤亦幫林忌講嘢。政治上支持泛民主派，同毛孟靜等人組成自治派政團香港本土。

## 攷

## 拎
*每日一膠．荒謬的香港 (林忌個人網誌)
鍋貼

**鍋貼**係種中國嘢食。北方舊式煮法，係用鍋煎麪餅，無餡。後來至演變出有餡煎餃呢個品種。

其外觀焦黃酥脆，內餡鮮嫩多汁，底部香脆、上部柔嫩，甜咸適口，制作時需用菜籽油煎至「三面黃」

## 餡成分
*豬肉
*牛肉
*蝦仁
*韭菜

## 睇埋
*鍋貼小棠菜
何鴻燊

**何鴻燊**（，），係香港信德集團主席兼澳門賭王，亦係全國政協澳門委員、香港特別行政區第一屆政府推選委員會第一界別委員。

2011年1月，何鴻燊簽名將身家分俾屋企人，引起爭身家嘅傳說。2020年5月26號，何鴻燊瓜老襯，終年98歲。

## 榮譽博士／院士
* 東亞大學（澳門大學前身）榮譽社會科學博士（1984年）
* 香港大學名譽社會科學博士（1987年）
* 香港理工大學榮譽社會科學博士（2003年）
* 香港公開大學榮譽工商管理博士（2004年）
* 香港演藝學院榮譽院士（2004年）
* 香港演藝學院榮譽博士（2009年）

## 屋企
* 阿爺(1863-1926)，阿嫲羅絮才
* 老頭(1886-1974)，老母冼興雲
* 元配(1923-2004)，育有一仔（何猷光）三女（何超英、何超賢、何超雄）
* 合法妾侍(1943-2022)，育有一仔（何猷龍）四女（何超瓊、何超鳳、何超蕸、何超儀）
* 三太(1954-)，育有一仔（何猷啟）兩女（何超雲、何超蓮）
* 四太梁安琪(1961-)，育有三仔（何猷邦、何猷亨、何猷君）兩女（何超盈、何超欣）

## 攷

## 出面網頁

* 

類:全國政協澳門委員
因果關係

**因果關係**（）係邏輯學等領域上嘅一個概念，喺佛教等宗教嗰度都有提到。因果呢個概念，科學成日都會用到，但係個概念嘅具體定義係乜，廿一世紀初嘅哲學界都仲喺度拗緊。

## 定義

有關因果關係具體嘅定義為何，廿一世紀初嘅哲學界都尚未有完全一致嘅定論。

想像設 A 做前因（**A**ntecedent），B 係信心（Belief），C 係結果（**C**onsequence）：

*A正比B（C唔變）
*A正比C（B唔變）
*A=B+C
*B＝Af
*C＝Cf－Af
*A=Cf

因果律可以話係比A=B+C先發現嘅一種規律，人人都已經相信咗因就係果，果就有因。ABC理論係對ABC變化取向得出，因果律也可以跟隨因果變化得出，未有ABC理論就可以用到因果律嘅人都有。

因果律嘅因係件事會發生嘅動力，果係件事令到其他事發生嘅最高力。

相關唔蘊含因果。就算兩樣嘢之間有統計相關，都唔表示佢哋之間有因果關係。

### 反事實觀點

反事實條件有助界定因果關係。根據**反事實因果觀**嘅睇法，要判定一件事係咪另一件事嘅因，可以問以下呢條問題：
:「如果 A 冇發生，噉 B 仲會唔會發生？」
最基本上，如果「假如冇咗 A，B 就唔會發生」呢句嘢成立，噉思考者就可以話喺呢種現象中 A 係因而 B 係果。呢個思考方法喺社科特別實用，因為現實中研究社會嗰陣，往往難以隔離單一變數嘅影響，透過建構反事實條件，研究者可以更清楚推斷某個因素係咪造成某個結果嘅原因。

## 研究
### 實驗

定義上，實驗嘅特徵係會用到實驗操作嚟確立因果關係。實驗係一種有系統、有控制嘅方法，用嚟測試變數之間有冇因果關係。基本原則就係：主動操控一個變數（叫做自變數）然後觀察另一個變數（叫做應變數）有冇跟住變化。為咗排除其他可能干擾結果嘅因素，實驗通常會用隨機分組。

舉個簡單例子：假設研究者想知「飲咖啡會唔會影響人嘅專注力」。佢哋可以搵一班參加者返嚟，隨機分成兩組：一組飲有咖啡因嘅咖啡（實驗組）一組飲無咖啡因嘅假咖啡（對照組）。之後叫佢哋做一啲測試專注力嘅作業，例如留意螢幕上閃出嚟嘅字母。做完之後，研究者比較兩組嘅表現，如果飲咗咖啡果組明顯專注力好啲，而兩組喺其他條件（例如瞓眠、年齡、性別）上相約，噉佢哋就有理由懷疑咖啡因可能係提升專注力嘅原因。

### 格蘭傑因果

格蘭傑因果關係係靠兩個變數嘅時間序列嚟評估嗰兩個變數之間「有冇因果關係」嘅一種假說檢定方式。

最簡單噉講，喺格蘭傑因果關係之下，攞一個因變數 x 嘅時間序列同一個果變數 y 嘅時間序列，並且揀一個時間間隔 \Delta t，如果喺每個時間點 t 嘅 x 數值傾向能夠預測 (t + \Delta t) 咁耐之後嘅 y 數值嘅話，噉 x 就可以算係 y 嘅「因」。呢種分析方法源自經濟學（經濟學成日都會應付一個個經濟指標數值嘅時間序列），而且喺現代嘅各社會科學當中相當常用，不過「到底呢個測試能唔能夠真係表明因果」係一條幾受爭議嘅課題。

不過，齋靠格蘭傑因果，並唔能夠確立變數間係咪真係有因果關係。

好似下圖噉：打橫條軸表示時間。X（上面條線）喺一個時間點嘅數值能唔能夠預測（紅色箭咀）Y（下面條線）喺若干時間後嘅數值呢？

## 睇埋
*時間悖論：sci-fi 成日提到嘅「時空穿梭會引致嘅因果相關問題」。
*充分條件
*必要條件
*佛教
*主題關係

## 參攷

## 出面網頁
* "因果嘅科學同藝術": 由朱迪亞明珠展示幻燈片同埋輔導講座 
*ABC理論
*因果教訓
余宜發

**余宜發**（，），聽眾暱稱佢做「發仔」，係香港商業電台DJ兼節目主持人，嚮1990年代尾入商台做。

## 商業電台
*《一切從音樂開始》（逢星期一至五）
*《發式生活》
*《發式早餐》（播放完畢）
*《巴巴閉邊個夠我查篤撐》（暫代節目）
*《18仝人愛落區》（星期五）（播放完畢）

## 出面網頁
* 余宜發｜DJ主持｜商業電台881903.com
*一切從音樂開始Blog
*881903.com 一切從音樂開始資料庫
*發仔的facebook group
湯瑪斯傑佛遜

**湯瑪斯·傑佛遜**（Thomas Jefferson，），第三任美國總統（1801年─1809年）。同時亦係美國獨立宣言主要起草人。

佢出名嘅金句包括：「人人生而平等」、「報紙政府二擇其一，寧要報紙不要政府」等等。

## 出面網頁
*
林登莊臣

**林登莊臣**（），第三十六任美國總統。任內最大貢獻係繼承約翰甘迺迪政策，簽民權法案、打越戰。1963年甘迺迪被人殺之後繼任總統。

## 出面網頁
*
約翰甘迺迪

**約翰甘迺迪**（，字頭縮寫**JFK**，）係甘迺迪政治家族成員，1961到1963年做第35任美國總統。佢當選總統嗰陣係有史以來最後生嘅。

佢喺二次大戰期間曾經救過落水嘅船員，獲頒紫心勳章。

1963年11月22號，約翰甘迺迪同夫人積琪蓮到德薩斯州達拉斯為候選人拉票，座駕突然被人槍擊，甘迺迪中槍不治，終年47歲。24歲嘅奧斯華被捕，但係佢被押上法庭受審嘅時候，俾人突然開槍打死。調查委員會嘅報告指，奧斯華係開槍殺死甘迺迪嘅兇手，但唔少人認為真相唔係好似報告書所講咁簡單，陰謀論層出不窮。

## 睇埋
*甘迺迪遇刺案
*林肯同甘迺迪嘅巧合

## 相關書本

## 出面網頁

* 約翰甘迺迪總統圖書館及博物館
* 約翰甘迺迪國家古蹟
* 白宮網站嘅傳記
* 
** "Life Portrait of John F. Kennedy", from C-SPAN's *[[American Presidents: Life Portraits]]*, November 5, 1999
* 甘迺迪遇刺嘅電台報導
羅拔甘迺迪

**羅拔甘迺迪**（Robert Francis "Bobby" Kennedy，）係美國政治人，民主黨籍。做過紐約州參議員（1965－1968），1961年俾二哥約翰甘迺迪提名做司法部長，1968年被人刺殺，終年42歲。
共和黨 (美國)

**共和黨**（），又叫**GOP**（Grand Old Party，大老黨），係美國兩大主要政黨之一，另一個係民主黨。共和黨係社會保守主義、經濟古典自由主義（包括支持「財政保守主義」）同外交國防政策採取強硬態度嘅右派政黨。2016年美國大選，共和黨嘅當勞侵打敗民主黨嘅希拉莉，成為第四十五任總統，打破自2009年小布殊落台以嚟，共和黨最大在野黨嘅身份。
Lady Gaga

**Lady Gaga**（），原名**Stefani Joanne Angelina Germanotta**（ ），係一個美國女歌手，作曲家，填詞人，亦係演員。出身美國紐約州，阿爸阿媽都係意大利裔美國人。

## 事業
Gaga讀中學嗰時表演過舞台劇，然後喺紐約大學（New York University）Tisch藝術學院學習CAP21。2006年，Gaga從紐約大學退學，追求佢嘅音樂事業。佢首先加入一支搖滾樂隊，之後退出，跟住加入咗Lower East Side嘅avant garde嘅巡迴演出。後來加入Def Jam Recordings，不過後來又解約。之後作為一個作曲家嘅身份加入索尼音樂。佢最初踏入業界係純粹做幕後作曲，曾經幫布蘭妮（Britney Spears）、菲姬（Stacy Ann Ferguson）、小野貓（The Pussycat Dolls；簡稱PCD）、街頭頑童合唱團、阿肯（Aliaune Damala Bouga Time Puru Nacka Lu Lu Lu Badara Akon Thiam）等歌手作曲。同時，佢亦開始喺紐約俱樂部演奏。當阿肯發現Gaga同時具有幕前演唱嘅實力後，佢簽約Gaga到自己嘅唱片公司Kon Live Distribution旗下，自此Gaga開始籌備首張個人專輯。

## 成績
2008年，Gaga發行第一隻碟《The Fame》。《The Fame》引起咗唔少爭議，不過亦取得好大嘅成功。碟內首波主打「Just Dance」幫Gaga奪得生平第一首Billboard Hot 100冠軍。2009年，歌曲「Poker Face」乘勢追擊，同樣攞到Billboard Hot 100冠軍，並且橫掃全球多個國家流行榜第一位。

2009年，Gaga發行《The Fame Monster》，亦獲得廣泛嘅好評同認可。《Bad Romance》、《Telephone》同《Alejandro》一樣聲勢強勁，成為Gaga嘅人氣作品。Gaga嘅歌曲亦多次被英國唱歌比賽《The X Factor》同香港電視節目《超級巨聲》使用。

2011年，專輯《Born This Way》正式發行，喺全球20個國家包括美國嘅音樂榜單上登頂，甚至喺發行嘅第一週就喺美國賣出一百萬張。同名主打歌「Born This Way」一度成為流行音樂嘅經典。

2012年，Gaga宣佈佢將會展開《Born This Way Tour》，首次肯定衝入亞洲，喺香港、首爾、東京同新加坡開個唱，而香港一場更因為啲飛20分鐘就賣晒而要加場。

第三隻專輯《Artpop》喺2013年發行，同樣係美國嘅音樂榜單上奪得第一，專輯裏面嘅「Applause」亦排係首位。

2014年，Gaga同Tony Bennett聯合發行爵士專輯《Cheek to Cheek》，專輯當中Gaga嘅爵士音樂才華表現得淋漓盡致，並奪得嘅係美國榜單嘅連續第三個冠軍。

Gaga唔單止係歌手，重係演員。2016年，佢出演《美國恐怖故事》系列之「酒店」，由於喺劇裡面嘅出色演繹，Gaga獲得2016年金球獎。同年，專輯《Joanne》正式面世，並獲得最佳專輯，呢張專輯標誌住佢成為2010年代美國音樂史上第一位獲得四個第一嘅女歌手。

2017年2月，Gaga喺超級碗嘅中場演出成為新聞熱點，通過唔同平台收睇嘅觀眾多達1億5千萬，係史上最多觀眾收睇嘅演出。

## 音樂作品

**Solo studio albums**
* *[[The Fame]]* (2008) (reissued in 2009 as *[[The Fame Monster]]*)
* *[[Born This Way (專輯)|Born This Way]]* (2011)
* *[[Artpop]]* (2013)
* *[[Joanne (專輯)|Joanne]]* (2016)
* *[[Chromatica]]* (2020)
* *[[Mayhem (專輯)|Mayhem]]* (2025)
**Collaborative studio albums**
* *[[Cheek to Cheek (專輯)|Cheek to Cheek]]* (with Tony Bennett) (2014)
* *[[Love for Sale (Tony Bennett同Lady Gaga專輯)|Love for Sale]]* (with Tony Bennett) (2021)

## 演唱會

**Headlining concerts**
* The Fame Ball Tour (2009)
* The Monster Ball Tour (2009–2011)
* The Born This Way Ball (2012–2013)
*  (2014)
* Joanne World Tour (2017–2018)
* The Chromatica Ball (2022)

**Co-headlining concerts**
* Cheek to Cheek Tour (with Tony Bennett) (2014–2015)

**Promotional concerts**
* ArtRave (2013)
* Dive Bar Tour (2016)

**Residencies**
* Lady Gaga Live at Roseland Ballroom (2014)
* Lady Gaga Enigma + Jazz & Piano (2018–2021)

## 影視作品

* *[[Machete Kills]]* (2013)
* *[[Sin City: A Dame to Kill For]]* (2014)
* ** (2017)
* *[[A Star Is Born (2018 film)|A Star Is Born]]* (2018)
* *[[House of Gucci]]* (2021)

## 出面網頁

* 
* 
* 
* 
*
哈利·S·杜魯門

**哈利·S·杜魯門**（，），係美國民主黨政治人，第34任副總統（1945年），之後接替因病過世嘅富蘭克林羅斯福做第33任美國總統（1945年－1953年）。

## 出面網頁
*
碩克艾佛朗

**碩克艾佛朗**（**Zachary David Alexander "Zac" Efron**，）係美國歌手同演員。因演歌舞青春系列而出名。

## 出面網頁
司馬睿

**晉元帝司馬睿**（），字**景文**，係東晉立國皇帝。

佢係晉朝皇室成員。喺八王之亂之間曾經參與過戰鬥，但因為能力唔夠，所以再無被起用，喺江南生活，結交唔少江南當地人。西晉滅亡之後，喺江南一班世家大族支持底下，司馬睿就喺318年登基做皇帝，建都建康，統治江南一帶。

之但係司馬睿本身並無實權，晉朝實際係由世家大族王導同王敦話事。司馬睿本來有意削弱王家權力，結果王敦喺322年作反，攻入建康。司馬睿亦因為咁憂鬱而死。

## 生平
佢原先係琅邪王。

318年，喺知道晉愍帝已經遇害之後，司馬睿喺江南登基做東晉第一位皇帝，就係晉元帝。

祖逖想收復北方失地，晉元帝畀好少支援畀佢，但係祖逖都收復番黃河以南好多地。祖逖喺321年病死之後，後趙又攻佔番好多地方。

323年1月，晉元帝過身，由太子司馬紹繼位，就係晉明帝。

## 家庭
### 仔
*明帝司馬紹
*琅邪孝王司馬裒
*東海哀王司馬沖
*武陵威王司馬晞
*濟陰悼王司馬煥
*簡文帝司馬昱

### 女
*尋陽公主
*南康公主

## 參考
西晉

**西晉**（），係魏晉南北朝時期唯一一個統一嘅時期，亦係晉朝前期。

其實三國時期，魏國大權基本上係響司馬氏手中，最後司馬炎響266年2月4號代魏立國，為晉武帝，司馬炎篡位後於280年統一中國，史稱「王濬破吳」。由於無辦法解決地方上世家大族嘅勢力，兼且撤州郡兵令到地方兵力唔夠，再加上胡人內遷，統一嘅局面得短短十幾年。

晉惠帝繼位之後政治開始混亂，有軍事大權嘅王室後裔紛紛爭權，叫八王之亂；西晉因為咁元氣大傷，內遷嘅胡人乘機舉兵，造成五胡亂華，大量百姓同世族開始南移，最後西晉響316年滅亡，北面進入五胡十六國時期。
東晉

**東晉**係晉朝後半部時期，呢段期間淨係控制住中國嘅南方。

東晉立國之前天下大亂。晉朝宗室司馬睿響建康（今日南京）建立東晉，領土範圍響中國南方。東晉亦同十六國合稱**東晉十六國**。中原嘅世族同人民陸續南遷促進南方發展。

東晉皇權低落，主要由世族掌權，造成王敦之亂、蘇峻之亂同埋桓溫專政。嗰陣雖然陸續有北伐收復失土，但大多數都係野心家藉機擴張勢力，進而篡位。383年前秦出動舉國之師，想滅咗東晉。面對亡國之禍，東晉君臣一心，係成立以來最團結嘅一次。淝水之戰後前秦崩解。然而，後尾又發生朋黨相爭同桓玄篡位，無耐又發生孫恩、盧循之亂。譙縱亦據蜀地自立。最後劉裕崛起，搶得皇位，進入南北朝時期。
努瓦克肖特

**努瓦克肖特**（；阿剌伯話： **نواكشوط‎** 或者 **انواكشوط‎** ；嚟自 柏柏話「風之地」，Nawākšūṭ）係非洲國毛里塔尼亞首都，又係最大城、全國政府、經濟、文化、商業、金融中心。佢喺撒哈拉沙漠西部，係成個沙漠最大城，人口611,883（2000年估數）。1957年毛里塔尼亞獨立之後就定都喺呢度。

## 文獻
決定論

**決定論**（），又叫做**拉普拉斯信條**，係哲學嘅一種命題，認為每件事嘅發生，包括人類嘅認知或行動，都係因為先發事件嘅決定，冇乜嘢令人諗唔通嘅神聖奇蹟、或者本質上隨機嘅事件－而呢種觀念相信有啲現象之所以望落係隨機，只係因為人重未有足夠嘅知識去預測佢。

## 概念
決定論同因果律有關，但決定論就更加堅決。設A（事實），設B（信念）係１，設C（結果）：

A=C

## 對科學界嘅影響
決定論喺18、19世紀大致上统治咗科學界。喺呢個基礎上，科學得到咗巨大嘅發展。例如，用牛頓力學計出的天體運動，對未來具有準確嘅預見性。

決定論亦都叫做機械論。呢種觀點得到咗當時包括愛因斯坦在内嘅好多科學家嘅支持。愛因斯坦畀波耳嘅一封信入面寫話：
你信擲骰仔嘅上帝，我就信完備嘅定律同秩序。

## 出面網頁
*自由意志

## 睇埋
* 非決定論
* 因果律
* 自由意志
* 概率論
* 混沌理論
* 量子力學
* 拉普拉斯妖